بەڕێوەچوونی ڕێوڕەسمی ١٠ خاکەلێوه، ڕۆژی شەهیدانی کوردستان لە شاری ئێسێن،ی ئاڵمان – KDPmedia\nHomeئاڵمانبەڕێوەچوونی ڕێوڕەسمی ١٠ خاکەلێوه، ڕۆژی شەهیدانی کوردستان لە شاری ئێسێن،ی ئاڵمان\nبەڕێوەچوونی ڕێوڕەسمی ١٠ خاکەلێوه، ڕۆژی شەهیدانی کوردستان لە شاری ئێسێن،ی ئاڵمان\n31/03/2019 ئاڵمان, هەواڵ, کۆمیتەکان\nکۆمیتەی ئاڵمانی حیزبی دێموکراتی کوردستان بە هاوکاری ناوەندی هاڤکاری هێزە کوردستانییەکان لە شاری ئێسێن ی وڵاتی ئاڵمان بۆ ڕێز گرتن لە ڕۆژی دەی خاکەلێوە، ڕۆژی شەهیدانی کوردستان ڕێوڕەسمێکی یاد کردنەوە و ڕێزلێنان، بەڕێوە برد\nڕێوڕەسمەکە بە وەستانی دەقەیەک بێدەنگی بۆ ڕێزگرتن لە شەهیدان و خوێندنەوەی سروودی نەتەوایەتی ئەی ڕەقیب دەستی پێکرد و لە لایەن پێشکەشکاری ڕێوڕسمەکە داوا لە هەڤاڵ باران هەمزە کرا کە پەیامی ناوەندی هاڤکاری هێزە کوردستانییەکان لە ئاڵمان، پێشکەش بە بەشدار بووان بکات.\nلە درێژەی ڕێوڕەسمەکە دا، کاک سوڵتان گوڵاوی بەرپرسی کومیتەی حیزبی دێموکراتی کوردستان لە وڵاتی ئاڵمان پەیامی حیزبی پێشکەش بە بەشدار بووان کرد.\nگوڵاوی  لە وتارەكە دا سەرەتا لەسەر گرنگی ١٠ی خاكەلێوە قسەی كرد و وتی كە حیزبی دیموكراتی كوردستان ١٠ی خاكەلێوە بەڕۆژی شەهیدان دەزانێ و لە ڕۆژە دا یادی هەموو شەهیدانی كوردوستان بەگشتی دەكاتەوە.\nلە درێژە دا لەسەر كەسایەتی پێشەوا و كارگێڕی و ڕۆڵی وی لەسەر دامازراندنی كۆماری كوردستان و ڕوداوەكانی ئەو كات دوا و ئەو خاڵانەی خستە بەر چاو كە پێشەوا لە كاتی خۆیدا بڕیاری مێژوویی لەسەر داوە. لە كۆتایی وتارەكەی دا باسی ئەو هۆكارانەی كرد كە خۆشەویستی پێشەوا بە تێپەر بوونی زەمان لە هەڵكشان دابۆ و ئێستا لە هەموو بەشەكانی كوردستان ڕێز لە پێشەوا وەك سەرۆک كۆمارێك دەگیرێ .\nگوڵاوی له کۆتایی وتارەکەی دا ئاوڕدانەوەێكی گشتی لە سەر خەباتی پەرەگرتووی جەماوەری ڕۆژهەڵاتی كوردستان كرد و لایانە بەهێزەكانی ئەو خەباتە جەماوەرییەی دەست نیشان كرد و ڕۆڵی حیزبی دیموكراتی كوردستانی لە پەیوەندیە دا بەر گرینگ زانی.\nبەدوای ئەودا پەیامی كۆمیتەی حیزبی دیموكراتی كوردستانی ئیران لە ئاڵمان لە لایان داود حەیدەری پێشكەش كرا و لە بڕگەێكی دیكەی یادكرنەوەكەدا دوو نوسەری ڕۆژاوای كوردستان، بەڕێزان عەبدوولحەفیز عەبدوولڕەحمان و فواز عەبدی هەر یەك بە نۆبەی خۆیان لەسەر كەسایەتی و ڕۆڵی پێشەوا و لەسەر دامەزرانی كۆماری كوردستان و مێژوویی خەباتەی گەلی كورد وتارێكیان پێشكەش كرد.\nپاشان ڕێوڕەسمەکە بە خوێندنەوەی چەند شێعر و پەخشان لە لایەن بەڕێزان خاتوو بەهار حوسێنی و حەیدەر قادری و سۆران مەحمودی كۆتایی پێهات.\nڕێوڕەسمەکە کاتژمێر 2ی نیوەڕۆ دەستی پێکرد و کاتژمێر 7ی ئێوارە کۆتایی پێ هات.\nبەشداری هەیئەتێکی کومیتەی ح د ک لە وڵاتی سوید لە ڕێورەسمی دامەزرانی حیزبی شیوعی دا


هونەری کورتنووسین لای فەرهاد مستەفا\nوه‌زیری كاره‌با: كێشەی سەرەكی وەزارەت دابەشكردنی كارەبایە بە شێوەیەكی باش كۆنترۆڵ نەكراوە\nنوێنه‌ری حکوومه‌تی هه‌رێم لە بەغدا: بودجه‌ش په‌سه‌ند نه‌كرێت ناردنی پشكی هه‌رێم به‌رده‌وام ده‌بێت\nبه‌مزووانه پڕۆژه‌ی ئاوی ئیفرازی چوار ده‌ستپێده‌كرێت\nهاتووچۆی هەولێر بۆ شۆفێران: لەو ماوەیەی دیاریکراوە مۆڵەتی شۆفێرییەکانتان نوێ بکەنەوە\nحکوومه‌تی نوێی عێراق بەر لە دەستبەکاربوونی بە هەڵوەشاوە دەزانرێت\nکانونی یەکەم 12, 2019\nفه‌لسه‌فه و شۆڕش\nنووسەران و زیندان\nک یەکەم 09, 2019\nچەند ساڵێک لەمەوبەر لەگەڵ هاوڕێیەکی چیرۆکنووسدا لە گفتوگۆیەکدا کە باسی هونەریی نووسینی ڕۆمان و کورتەچیرۆکمان دەکرد، ئەو هاوڕێیە پێداگریی لەسەر ئەوە دەکرد، کە نووسینی کورتەچیرۆک گەلێک سەختترە لە نووسینی تێکستی درێژ (یان ڕۆمان). بێگومان پێداگرییەکەی لە جێی خۆیدا بوو و هاوکات منیش دڵنیام لە سەختی هەردووکیان، بەڵام ئەوەی کەمێک کۆمیدی کەوتەوە ئەو هاوڕێیە باسی لەوە کرد، کە هاوڕێیەکی دوو ڕۆمانی نووسیوە چاپیشی کردووە و یەکێکیشیان زیاتر لە چوارسەد لاپەڕەیە و کاتێک باسی لەوەی لا کردووە بۆچی کورتەچیرۆک نانووسێت، بە جدییەتی زۆرەوە گوتوویەتی "کورتەچیرۆک جێی هیچی تێدا نابێتەوە ڕۆمان جێگەی هەموو شتێکی تێدا دەبێتەوە". ئەم وەڵامە کەمێک کۆمیدی دەردەکەوێت، بەڵام وەڵامێکە سەبارەت بەوە کورتنووسین ئاسان نییە (وەک ئەوەی هەندێک بە هەڵە تێی دەگەن)، چونکە جێی هەموو شتێکی تێدا نابێتەوە. واتە چیرۆکنووس ناتوانێ وردودرشتی ژیانێک لەنێو کورتەچیرۆکێکدا بنووسێتەوە.\nلێرەوە دەتوانین بڵێین ئەگەر نووسینی تێکستێکی درێژ سەخت بێت، ئەوا کورتنووسین سەخترە. دەشێ ئەمەش بشوبهێنین بە کەسێک، کە بۆنێک دروست دەکات. دروستکردنی بۆنەکە سەختە، بەڵام ئەوەی سەختترە ئەوەیە، کە کەسێک بێت و ڕۆحی بۆنەکە بەدەست بهێنێت. من هونەری کورتنووسین وەکو بەدەستهێنانی ئەو ڕۆحی ئەو بۆنە دەبینم و ئەم هونەرە کەسێکی دەوێت وەستاییەکی کارامە و شارەزایی تەواوەتی هەبێت.\nزۆرجار و لە زۆرکاتدا خوێندنەوەی کورتەچیرۆکێک هێندەی خوێندنەوەی ڕۆمانێک، یان چیرۆکێکی درێژ هەم چێژی داومەتێ و هەم خستوومیەتە کەڵکەڵەی بیرکردنەوە و پرسیاری زۆری لا وروژاندووم. سیازدە ساڵ لەمەوبەر لە فیستیڤاڵی چیرۆکی بانە خاتوونێکی منداڵکار کورتەچیرۆکێکی بەناوی "دوگمەی چوارەم" خوێندەوە، لەو چیرۆکەدا، کە لە چەند سەد وشەیەکدا ژیانی کچێکی مانتۆ لەبەری گێڕابوویەوە، کە سەوداسەری ئازادی بوو و رۆژێک بڕیار دەدات هەنگاو بەرەو ئازادبوون بنێت. سەرەتا دوگمەیەک دەکاتەوە و رۆژی دواتر دوگمەی دووەم و تا چوارەم ئیدی خۆی لە کۆتی مانتۆ ڕزگار دەکات و دەرگای ئازادی بەڕووی خۆیدا دەکاتەوە. لەوکاتەوە تا ئێستا من ئەو چیرۆکەم بیر ناچێتەوە و زۆرجار دێتەوە بیرم. بێگومان ئەمە هێزی کورتنووسینە، کە چیرۆکنووس توانیویەتی لە ڕووبەری کەمدا ئایدیای بخاتەڕوو و خوێنەریش گیرۆدەیی دونیای چیرۆکەکەی بکات.\nلە هونەری کورتنووسیندا لەنێو ئەدەبیاتی فارسیدا زیاتر ئاشنای کورتە چیرۆک و مینیماڵەکانی "ڕەسووڵ یۆنان" و "ئەسەدوڵڵا ئیمرایی"م، کە هەست بە هێزێکی گەورە دەکەیت بۆ گەیاندنی ئایدیای گەورە و گێڕانەوەی چیرۆکی ژیانی پڕ چەرمەسەری مرۆڤێک تەنها بە چەند وشەیەک. توانای ئەم دوو چیرۆکنووسە بۆ من جێگەی سەرسامی و تێڕامانە. لای عەرەبەکانیش ئاشنای کورتەچیرۆکەکانی "زەکەریا تامر"م، کە خوێندنەوەی کورتەچیرۆکەکانی ئەم نووسەرە دونیای نوێی لەبەردەممدا کردەوە و دونیابینیمی فراوانتر کرد. زیاد لە جارێک سەرسامی کردووم بەوەی چۆن توانیویەتی لەو ڕووبەرە کورتەدا ئەو هەموو ئازار و ژان و نەهامەتییە جێبکاتەوە. بێگومان ئەم قسانە نیشانەی ئەوە نییە نووسینی چیرۆکی درێژ گرنگ و سەخت نییە، بەڵکو لێرەدا من قسەم تەنها لەسەر کورتەچیرۆکە.\nساڵانێکی زۆرە "فەرهاد مستەفا"ی چیرۆکنووس "فەرهادئاسا" دەست و پەنجە لەگەڵ هونەری کورتەچیرۆکدا نەرم دەکات. ئەو بە وریایی و لێزانییەکی زۆرەوە دەنووسێت، هەر بۆیە کاتێک لە یەکەم کتێبییەوە سەیری ئەزموونی ئەم چیرۆکنووسە دەکەین، هەست بەو گۆڕان و بەرەوپیشچوونە دەکەین، کە لە ئەزموونی ئەم چیرۆکنووسەدا بەری دەکەین. بێگومان دەشێ بپرسین گۆڕان لە چییدا؟ بەر لە هەرشتێک لەڕووی تەکنیکی نووسینیەوە هەست بە بەرەو پیشچوون دەکرێت. ئەمە بێجگە لەوەی چڕکردنەوەی ڕستە و وێنە و وەسفەکان لە سەرەتاکانی ئەزموونی ئەم چیرۆکنووسەوە هێندە تۆکمە و بەهێز و چڕ نین، بەڵام ئەوەی لە نوێترین کتێبی چاپکراویدا دەردەکەوێت "کەسێک لەباتیی هەموومان پێدەکەنێ". لەم ئەزموونە نوێیەدا لە زۆرجێگەدا هەست بە خەستبوونەوەی ڕووداو و چڕکردنەوەی وشەکان دەکەین وەک لە کورتەچیرۆکی "داهاتووی بەردەوام" ل59 بەری دەکەوین.\nهونەریی کورتنووسین، یان پێمباشترە بڵێم چڕکردنەوەی چیرۆک لای ئەم چیرۆکنووسە تەنها لەو ساتەی سەرەوەدا ناوەستێک، بەڵکو قۆناغێکی دیکەش دەچێتە پێشەوە کاتێک خوێنەر بەر "کورتەی کورتەچیرۆکەکان" دەکەوێت. لەو کورتەچیرۆکەدا، چیرۆکنووس کورتەی چەند چیرۆکێکی دەنووسێتەوە. ئەگەر بە دیوێکدا ئەمە فێڵێکی هونەری گێڕانەوە بێت، یان گەمەیەکی هونەری جوانی دونیای گێڕانەوە بێت، کە بەشێک لە چیرۆکنووسەکان لەگەڵ خوێنەردا دەیکەن، بەڵام بە دیوەکەی دیکەدا چیرۆکنووس دەیەوێت هێزی خۆی لە کورتکردنەوەی چیرۆکدا پیشان بدات. چونکە دونیای گێڕانەوە، دونیای تاقیکاریی و ئەزموونکردنی ڕێگەی جیا و تاقیکردنەوەی ئەو شتانەیە، کە دەشێ چیرۆکنووس بە خەیاڵیدا گوزەر بکات، بەڵام هەر گوزەرکردنێکی ئاسایی نییە، چونکە ئەو توانای تۆمارکردن و بە چیرۆککردنی هەیە.\nکاتێک خوێنەر سەرنج لە بەشێک لە کورتەتیلە چیرۆکەکان دەکات (نەک کورتەچیرۆکەکان) لە زۆرێکیان هەست بە پرسیاری گەورە دەکرێت لە ڕووبەری بچووکدا، من ئەوکاتە بەتەواوی ئەو هەستەم هەبوو کە بەر "پەیامێک بۆ ئادەم" کەوتم لە کتێبی "پەراوێز"دا. چیرۆکنووس لە ڕێی سێوفرۆشێکەوە، کە شارەوانی ڕێگریی لێ دەکەن کارە ئاساییەکەی رۆژانەی بکات، پرسیارێک دەخاتەوە، کە ڕیشەکەی دەگەڕێنێتەوە سەر یەکەم سێوی حەرامکراو لەلایەن یەزدانەوە. چیرۆکنووس دەیەوێت لەو چەند ڕستە کورتەدا مێژووی بەردەوامی حەرامکراوەکان بنووسێتەوە و بۆ خوێنەری بەیان بکات. لە "بایۆگرافیا"شدا، کە لە هەمان کتێبدایە تەنها لەڕێی شەش وشەوە چیرۆکی ژیانێک دەگێڕێتەوە. بەو شەش وشەیە کە ئەمانەن (لەدایکبوو، گریا، پێکەنی. لە زیندانەکەشدا مرد) خوێنەر بەر چیرۆکی ژیانی کەسێک دەکەوێت، کە دواجار لە کونجی زینداندا دەمرێت. چیرۆکنووس لێرەوە خوانێک دەڕازێنێتەوە بۆ خەیاڵی خوێنەر و دەیەوێت خوێنەر بەشداری پێبکات لەو خوانی گێڕانەوەیەدا و ئەویش بەشدار بێت لە تەواوکردنی چیرۆکی بایۆگرافیای ئەو کەسەدا.\nیەکێک لە جوانییەکانی کورتەچیرۆک ئەو داوەتکردنەی خوێنەرە بۆ نێو دونیای گێڕانەوە و من ئەمەم لای ئارام کاکەی فەلاحیش بینیوە، کە لە چیرۆکەکانیدا کۆتایی بە کراوەیی بۆ خوێنەر بەجێدەهێڵێت و زۆرجار و دوای خوێندنەوەی هەندێک لە چیرۆکەکانی لەنێو خەیاڵی خۆمدا بەردەوامیم بە ژیانی پاڵەوانی چیرۆکەکە داوە. لای فەرهاد مستەفاش لە بەشێک لە کورتە چیرۆکەکانیدا هەستم بەو کراوەیی و داوەتکردنەی خوێنەر کردووە و لەگەڵ بەشێک لە چیرۆکەکانیدا ژیاوم و هاوسەفەری پاڵەوانەکانی بووم بۆ جێگەی دیکە، کە چیرۆکنووس ڕێبەرمان نەبووە، بەڵکو تەنها ڕێگەخۆشکەری ئەو سەفەرانەمان بووە.\nخاڵێکی دیکە کە دەمەوێت لێرەدا لێی بدوێم، بەکارهێنانی ناونیشانە لە دەقەکاندا، لای فەرهاد مستەفا ناونیشان بەشێکی سەرەکی و تەواوکاری جەستەی دەقە. نەک وشەیەک کە تەنها وەکو ئەرکێک، یان پارچەیەک لە تێکستەکە دانرابێت. واتە وەک گوڵدمان دەڵێت سوورەییای دەقە، لای ئەم چیرۆکنووسە لە زۆرێک لەم کورتەچیرۆکانەدا ناونیشانە سوورەییای دەقەکانە و بەشێکی گرنگ و دانەبڕاوە لە جەستەی دەق، کە ئەمەش تێکستەکانی ئەم نووسەرەی تۆکمەتر کردووە.\nئەوەی ماوەتەوە ئاماژەی بۆ بکەم ئەوەیە کە زۆرجار بێدەنگی خودی ئەم چیرۆکنووسە بۆتە هۆی ئەوەی زیانی لە دەقەکانی داوە و ئەمەش بۆتە هۆکارێک کە ئەم چیرۆکە جوانانە تەنها خوێنەرگەلیکی کەم پێی ئاشنابن و توێژەران و ڕەخنەنووسانیش زۆر بە دەگمەن ئاوڕیان لە ئەزموونی ئەم چیرۆکنووسە داوەتەوە. بەڵام تێکستەکانی ئەم چیرۆکنووسە هەر چەندە لە بێدەنگیدا بن، بەڵام هەر دەدرەوشێنەوە و خوێنەر وردبین و دۆزەرەوە هەر ئاشنایان دەبێت. واتە رۆژێک هەر ئەو خوێنەرە لەدایک دەبێت، کە پێی دەوترێت خوێنەری کەشفکار، کە تا هەنووکە لای ئێمە بوونی نییە، یان زۆر کەمە.\nئارام كۆشكی - هه‌ولێر\nدووەم ڕۆمانی میران ئەبراهام بە کوردی بڵاوکرایەوە\nنووسەرى باش کەسێکە کە لە وشەى دووبارە نەترسێت\nكوژرانی كابرای كتێبفرۆش-ی سەعد محەمەد ڕەحیم "خوێندنەوەیەکی کورت"


كۆنگرەی لیبیا لە بەرلین: نابێت چەك و چەكداری بیانی بنێردرێن بۆ ئەو وڵاتە – Knwe.org\nسەرەکی » راپۆرت » ئامادەکردنی:بورهان ئەمین » كۆنگرەی لیبیا لە بەرلین: نابێت چەك و چەكداری بیانی بنێردرێن بۆ ئەو وڵاتە\nلە چەند رۆژی رابردوودا، لە بەرلینی پایتەختی ئەڵمانیا بە بەشداریی ژمارەیەكی زۆر لە گەورە بەرپرسانی 11 وڵات، لەنێوانیاندا ڤلادمیر پوتین سەرۆكی روسیا، ئیمانوێل ماكرۆن سەرۆكی فەرەنسا، ئەنجێلا مێركل راوێژكاری ئەڵمانیا، رەجەب تەیب ئەردۆغان سەرۆكی توركیا و زۆربەی ئەو لایەنانەی كە پەیوەندییان بە شەڕی لیبیاوە هەیە، بە سەرپەرشتی نەتەوە یەكگرتووەكان و بەبێ بەشداریی هەردوو لایەنی سەرەكیی خەلیفە حەفتەر و فایز سەراج، كۆنگرەیەك بەڕێوەچوو.\nئەو كۆنگرەیە لە دوای كۆبوونەوە فراوانەكەی مۆسكۆ هات، كە سەرینەگرت و خەلیفە حەفتەر لە دژی هەڵوێستەكانی توركیا و ناردنی سەرباز بۆ لیبیا، كۆبوونەوەكەی بەجێهێشت و لایەنەكان بەبێ هیچ رێكەوتنێك لە كۆبوونەوەكە چوونە دەرەوە.\nنابێت چەك بنێردرێت بۆ لیبیا\nئەنگێلا مێركل لە دوای تەواوبوونی كۆڕبەندەكەی بەرلین، لە كۆنفرانسێكی رۆژنامەوانیدا رایگەیاند: لایەنەكان رێكەوتوون لەسەر ئەوەی پشتیوانیی لایەنە شەڕكەرەكانی لیبیا نەكەن و هەوڵبدەن چارەسەرێكی ئاشتییانە و بەبێ پەنابردنەوە بۆ چەك، چارەسەرێك بۆ قەیرانی لیبیا بدۆزرێتەوە. وتیشی: ئیتر نابێت لەمەودوا چەك بنێردرێت بۆ ئەو وڵاتە.\nمێركل روونیشیكردەوە: بەشداربووان رێكەوتوون كە لە كۆبوونەوەكانیان بەردەوام بن بۆ بەدەستهێنانی ئاشتی یەكجارەكی لەو وڵاتە و لێكنزیككردنەوەی لایەنە ناكۆكەكان.\nهەروەها ئەنتۆنیۆ گۆتێرێز سكرتێری گشتیی نەتەوە یەكگرتووەكان ئاماژەی بەوەكرد: كۆبوونەوەكانیان درێژەی دەبێت و دوای دوو هەفتە كۆبوونەوەیەكی دیكە دەكرێت بۆ هەڵسەنگاندنی بڕیارەكانی كۆڕبەندەكە.\nئیمانوێل ماكرۆن لە كاتی گفتوگۆكانی كۆنگرەكەدا نیگەرانی زۆری خۆی راگەیاند، بەوەی چەكدارانی سوری خۆیان كردۆتە لایەنگری دەسەڵاتی ویفاقی نیشتمانی و شەڕەكەیان گەرمتر كردووە. سەرۆكی فەرەنسا بەبێ ئەوەی ناوی توركیا بهێنێت، داوایكرد ناردنی ئەو چەكدارە سورییانە رابگیرێت، چونكە ئەوانەی وادەزانن بە ناردنی ئەو چەكدارانە دەستكەوتێك بەدەستدەهێنن، نازانن چ مەترسییەك بۆ خۆیان و هەمووان دروست دەكەن.\nلە بەیاننامەی كۆتایی كۆنگرەی بەرلیندا، داوا لە لایەنە شەڕكەرەكانی لیبیا و پشتیوانییە دەرەكییەكانیان كراوە كە كۆتایی بە شەڕكردن بهێنن. لە بڕگەیەكی تریدا هاتووە: وڵاتانی بەشدار لە كۆنفرانسی لیبیا لە بەرلین، پشتگیریی پێكهێنانی یەك حكومەتی یەكگرتوو، ئیئیتیلاف و گشتگیر و چالاك دەكەن كە پەرلەمانی لیبیا رەزامەندیی لەسەر دەرببڕێت. هەروەها داوا لە هەموو لایەنەكان كراوە كە هەوڵەكانیان پەرە پێبدەن بۆ كۆتاییهێنان بە توندوتیژییەكان و راگەیاندنی ئاگربەست. هەروەك بەشداربووان لیژنەیەكیان پێكهێناوە بۆ جێبەجێكردنی بڕیار و راسپاردەكانی كۆنگرەكە.\nحەفتەر بیرە نەوتەكانی كۆنترۆڵ كردووە\nرۆژێك لە دوای تەواوبوونی ئەو كۆنگرەیە، فایز سەراج سەرۆكی حكومەتی ویفاقی نیشتمانی كە لەكۆمەڵگەی نێودەوڵەتییەوە دانی پێدانراوە، هاواری گەیاندە وڵاتان لە هەڵمەتەكانی سوپای ژەنراڵ خەلیفە حەفتەر، كە هەموو بیرە نەوتەكانی ئەو وڵاتەی كۆنترۆڵ كردووە و فشاری ئابووری خستۆتە سەر دوژمنەكانی و ناهێڵێت ئیدی ئەو وڵاتە نەوت هەناردە بكات و ئێستا نەوتی ئەمباركراو دەفرۆشرێ و پێدەچێت ئەگەر چارەسەرێك نەدۆزرێتەوە، رەوشەكە ئاڵۆزتر بێت.\nچاودێرانی سیاسی نزیك لە كۆنگرەكە پێشبینی دەكەن كە ئەو هەوڵانە دەبێتە دەروازەیەك بۆ دەرچوون لەو قەیرانەی ژمارەیەك وڵاتی تێوەگلاوە و خۆیان ئاخنیوەتە ناو ئەو شەڕە ناوخۆییەوە و دەیانەوێت وەك سوریای لێبكەن. وا چاوەڕوان دەكرێت كە لە رۆژانی داهاتوودا دیدارێك لە نێوان بەرپرسە سەربازییەكانی هەردوو لایەنی ناكۆك رێكبخرێت، بۆ راگرتنی شەڕ و دەستكردن بە دانوستان كە بەشدارانی كۆنگرەكە هیوایان بۆ خواستووە.\nئەمریكاش ناوبژیوانی دەكات\nلەلایەكی ترەوە ریچارد نۆرلاند باڵیۆزی ئەمریكا لە لیبیا، دوو دیداری جیاوازی لەگەڵ خەلیفە حەفتەر سەرۆكی سوپای نیشتمانی لیبیا و فایز سەڕاج سەرۆكی حكومەتی ویفاق كردووە. ئەو كۆبوونەوانە لەسەر زەمینەی ئەوەی بەرلین سازدراون و تێیدا سەبارەت بە ئاساییكردنەوەی دۆخی وڵاتەكە و راگرتنی شەڕ گفتوگۆیان كردووە.\nسەرچاوە: فرانس 24، دۆیچەڤێلا، یۆرۆنیوز


هێزەکانی عێراق لە راوە کۆبوونه‌ته‌وه لە 18 تشرینی دووەم دوایئەوەی هێزە سەربازیەکان ئەو شارۆچکەیەی دۆڵی فوڕاتیان گرتەوە لەدەست رێکخراوی 'دەوڵەتی ئیسلامی' (داعش). [سلێمان ئەنباری/ ئاژانسی فرانس پرێس]\nشارە ئازادکراوەکانی عێراق ده‌بوژێنه‌وه له‌كاتێكدا دوكانوبازاڕ و قوتابخانەکان كه‌وتوونه‌ته‌وه گه‌ڕ و دانیشتوانی ئاوارەش ده‌ستیانكردووه به گه‌ڕانه‌وه بۆ ماڵەكانیان.\nسەرەکوەزیران حەیدەر عەبادی لە 9 کانونی یەکەم سەرکەوتنی رایگەیاند لە شەڕی سێ ساڵەدا دژی رێکخراوی "دەوڵەتی ئیسلامی" (داعش) و گێڕانەوەی ده‌سه‌ڵات بەسەر تەواوی خاكی وڵاتەکەدا.\nلە شارەکانی راوە و قائیمی دراوسێی لەوپەڕی رۆژئاوای پارێزگای ئەنبار بازارەکان جمەیان دێت لە کڕیار و خەڵك کارەکانیان وەك رۆژانی ئاسایی دەکەن سەرەڕای ئەو وێرانکاری و تێکدانەی بەجێماوە له‌دوای فەرمانرەوایی چەند ساڵەی داعش.\nدانیشتوانی راوە ئاهەنگی سەرکەوتنی هێزەکانی عێراق دەگێڕن بەسەر رێکخراوی 'دەوڵەتی ئیسلامی' (داعش)دا لە شارەکەیان لە تشرینی دووەمی 2017. [خاوەندارێتی وێنە: ئەنجومەنی گەنجانی راوە]\nبەرپرسانی نێوخۆیی دەڵێن قوتابخانەکان جارێکی تر خوێندکاران وەردەگرن و فەرمانبەرانی دەوڵەت دەگەڕێنەوە سەر کارەکان سەرەڕای هەموو ئەو زه‌حمه‌تانه‌ی شارەکان رووبەڕووی بوونەته‌وە دوای ئازادکردنیان.\nئەو دوو شارە کە دەکەونە ئەوپەڕی بەشی رۆژئاوای وڵاتەکە و بە بیابان دەورەدراون، بۆ ماوەیەکی درێژ بووبوونە حەشارگەی گروپە تیرۆرستیەکان. بەڵام ئێستا پاککراونەتەوە لە داعش و سەقامگیری و ئاسایش بەهێواشی دەگەڕێنەوە.\nهێزەکانی عێراق ئازادکردنی راوەیان راگەیاند لە تشرینی دووەمی 2017 تەنیا دوو هەفتە دوای وەدەرنانی ئەندامانی داعش لە شارۆچکەی قائیمی نزیك راوە.\nقائیمقامی راوە، حسێن عوكه‌یدی، بە دیارونای وت: "ژیان گەڕاوەتەوە باری ئاسایی لە راوە و خزمەتگوزاریە سەرەتاییەکانی وەك ئاو و کارەبا و چاودێری تەندروستی بەرەبەرە دەستپێدەکەنەوە بەپێی سەرچاوەی بەردەست."\nوتی کرێکارانی بەڕێوەبەرایەتی دابەشکردنی کارەبا دەستیانکردووە بە لابردنی بۆمبی دەستکرد لە وێستگەی کارەبای نیشتیمانی لە شارەکەدا و هەروەها کاردەکەن بۆ چاککردنەوەی تاوەرە تێکشکاوەکانی گواستنەوەی کارەبا.\nعوكه‌یدی وتی دانیشتوان بەمدواییانە کارەبایان بۆ دابینکراوە لە مۆلیدەکانەوە رۆژانە 24 کاتژمێر.\nوتیشی فەرمانگەی ئاو سەرکەوتووبووە لە گەیاندنی ئاو بە دانیشتوان لەکاتێکدا وەزارەتی تەندروستی نەخۆشخانەیەکی سەفەری پڕ لە کارمەندی دابینکردووە لەگەڵ بنکەیەکی تەندروستی کە بەردەوام خزمەتگوزاری بۆ دانیشتوانی شارەکە دابیندەکەن.\nفەرمانگەکانی شارەوانیش له‌لای خۆیانه‌وه دەستیانکردووە بە هەڵمەتێك بۆ لابردنی داروپه‌ردووه‌كان و کردنەوەی رێگاکان و دابینکردنی خزمەتگوزاری شارەوانی بۆ دانیشتوان.\nعوكه‌یدی وتی لەگەڵ ئەوەشدا گەورەترین ته‌حه‌دا کە رووبەڕووی شارەکە بووه‌ته‌وه خانووە بۆمبرێژکراوەکانن کە بۆ خاوەنی ئەو خانوانە سەختە بگەڕێنەوە.\nوتیشی نزیکەی 310 خێزان مابوونه‌وه یان گەڕاونەته‌وە بۆ راوە لەماوەی چەند مانگێکی کەمدا، بەڵام زۆربەیان لە بەغدا و هەرێمی کوردستان ماونه‌ته‌وه کە بۆی هەڵهاتبوون دوایئەوەی داعش دەستی بەسەر شارەکەدا گرت.\nبەرپرسی ئەنومەنی نێوخۆیی قائیم، نازم بەردان، بە دیارونای وت قەیرانی ئاوارەبوون توشی قائیمیش هاتووە کە به‌ڕاده‌یه‌كی زۆر به‌خاڵی ماوەتەوە لە دانیشتوان.\nبەردان ژمارەی ئاوارەکانی قائیمی له کەمپەکان و شارەکانی تری عێراق خه‌مڵاند بە 120,000 کەس و مه‌زه‌نده‌ی كرد كه 20,000 کەسیش بۆ ناوچە بیابانیەکانی تری دەوروبەری شارەکە هه‌ڵهاتوون و هیواشی خواست کە زۆربەیان خۆبەخشانە بگەڕێنەوە لە رۆژانی داهاتوودا.\nوتی: "لەگەڵ ئەوەشدا ژیان گەڕاوەتەوە باری ئاسایی و بازاڕەکان دەرگایان کردۆتەوە لەو گەڕەکانه‌دا کە لەلایەن دانیشتوانەوە بەجێنەهێڵرابوون و لەگەڵ ئەوانەش کە دانیشتوانە ئاوارەکانی بۆ گەڕاونەوە لەدوای ئازادکردن."\nوتیشی له‌وانه گەڕەکەکانی عوبێد و سەعادە و جرێجی.\nهیچ ترسی دزەکردنی داعش نیە\nبەردان وتی دانیشتوانی قائیم لەوە ناترسن داعش بگەڕێتەوە شارەکەیان سەرەڕای نزیکی لە سنوری سوریا و ناوچەیه‌كی بیابانی فراوان.\nهێزەکانی عێراق دۆڵی بیابانی جەزیرەیان کۆنترۆڵکردووە کە لە ئەنبارەوە درێژدەبێتەوە بۆ پارێزگای نەینەوا و دەستیانکردووە بە دانانی بەربەستی لمین و تەلی دڕكاوی لەسەرانسەری سنوری سوریا بۆ رێگیکردن لەهەر هەوڵێکی دزەکردنی له سنوره‌كانه‌وه.\nبەردان وتی داعش له داڕماندایه و ئاماژەشی دا بەوەی گروپەکە "چیتر بنکەی بەهێزی گەورەی نیە کە لێیەوە هیچ هێرشێکی نوێ ئەنجامبدات."\nبه‌ڵام هێشتا هۆشداریدا سەبارەت بە ئەگەری هێرشی هەڕەمەکی بۆسه‌ر رۆژئاوای ئەنبار و ئاماژەشی دا بەوەی ئاسایش لە قائیم لەلایەن فیرقەی 18، لیواکانی پاسەوانی سنوری سەر بە وەزارەتی ناوخۆ، هێزە خێڵەکیەکان و یەکەکانی بەرپەچدانەوەی بەپەلە و پۆلیسی ئەنبار و پۆلیسی قائیمەوە پارێزراوە.\nنه‌هێشتنی دووبه‌ره‌كییه كۆمه‌ڵایه‌تیه‌كان\nچالاکوانی مەدەنی، عوسمان جومعە، کە سەرپەرشتی رێکخراوی نوێبوونەوەی پێشەنگەکان دەکات بۆ گەشەپێدان و کاری خزمەتگوزاری، بە دیارونای وت سیاسەتی چەوسێنەری داعش و زۆری توندوتیژی لە قائیم و راوە وانەیەکی لەبیرنەکراوی فێری دانیشتوان کردووە سەبارەت بە راستیی سروشتی گروپەکە.\nوتی: "لەژێر فەرمانرەوایی داعشدا ئەو دوو شارە رووبەڕووی کێشەی زۆر بوونه‌وه کە هەندێك لە خێزانەکان هەڵخەڵەتێنران بۆ هاوکاریکردنی گروپەکە کە بووە هۆی سەرهەڵدانی کێشە لەنێوان ئەوان و خێزانەکانی تردا."\nوتی: "ئەوە بە خراپی کاریکردە سەر پێكهاته‌ی کۆمەڵایەتی [ناوچەکە]."\nوتیشی: "ئەمڕۆ دانیشتوان بەتەواوی دەزانن کە ئەو گروپانە بۆ ئەوە نەهاتن خزمەتی خەڵکی بکەن، به‌ڵكو بۆ رژاندنی خوێنی ئەوان، زیانپێگەیاندنیان لەڕووی دارایی و ئابوریه‌وه، تاڵانکردنی پارەی گشتی و تایبەت و تێكدانی ئاشتی کۆمەڵایەتی."\nجومعە داوای هەوڵی هاوبەشیشی کرد لەگەڵ نەتەوەکانی تر بۆ نه‌هێشتنی دووبه‌ره‌كییه كۆمه‌ڵایه‌تیه‌كان و هیواشی به‌وه خواست كه ئەنجامی ئەرێنی بەدەستبێت لە قۆناغی داهاتوودا.\nدانیشتوانی راوە شارەکە لە پاشماوەکانی داعش پاکدەکەنەوە\nئەم شارەی خۆرئاوای ئەنبار هەڵمەتێكی فراوانی دەستپێکردووە بۆ سڕینەوەی دیوارەکانی شارەکە و شەقام و بینا گشتییەکان لە هەموو ئاماژەیەکی داعش.\nدانیشتوانی کەمپی روکبان دەنگۆکانی روسیا و رژێمی سوریا به‌درۆده‌خه‌نه‌وه ئەمریکا فڕۆکەی F-15C دەنێرێت بۆ پشتیوانیكردن له شەڕی دژ بە داعش هەواڵگریی عێراق هەڵدەکوتێتە سەر پاشماوەکانی داعش لە ئەنبار


ئایا یەکگرتنەوە بە بونبەست گەیشتوە؟\nهەینی, 01. 5. 2015\tكه‌ریم په‌رویزی\nماوەیەک پێشتر لە ئێستا، لە نێو کەمپەینی سەر دنیای مەجازیدا هژموونیی یەکگرتنەوە وەها زاڵ ببوو، کە کەس نەیدەوێرا باس لەوە بکا کە ئاخۆ چۆن یەکگرتنەوەیەک باشە؟ ئایا دەکرێ خەساری یەکگرتنەوە کەم بکرێ‌و قازانجەکانی زیاد بکرێن؟ ئایا باشتر وا نیە کە بیر لە یەکگرتنەوەیەک بکرێتەوە کە داهاتوویەکی تارادەیەک دڵنیا‌و روونی هەبێ‌و دڵەخورپەی دووبارە لێکترازانی تێدا کەمتر بێ؟\nکەشی باو‌و دۆخی زاڵی مەجازی تا ئەو رادەیە چووبووە پیش کە لەو نێوەدا وەک عادەتی زۆربەی کاتی ئێمەی رۆژهەڵاتی نێوەڕاست، حوکمی خەیانتکاربوون بەو کەسانە دەدرا کە لەو فەزا زاڵەدا هەنگاوێک لە دواوە بن!\nئێستاش دوای چەند مانگ لە هەمان فەزای مەجازیدا! ژمارەیەکی زۆری هەمان ئەکتەرەکان تێیدا چالاکن‌و هەندێ ئەکتەریشیان بێدەنگییان هەڵ بژاردوە‌و هێرشی بەرفراوان بۆ یەکتر تۆمەتبار کردن بەڕێوەیە‌و ئەوەی لاپەڕی ڕاست بێ یان ناراست هەڵ دەدرێتەوە! بەداخەوە هەندێ قەڵەمیش هێڵی سووری شەهیدان دەبەزێنن‌و کۆنە رقی ئەنبارکراو بە نیسبەت رێبەرانی شەهیدەوە هەڵ دەڕێژن، کە هیچ پاساوێک هەڵ ناگرێ‌و تەنیا دوژمنان لێی شاد دەبن.\n( ئەمە ڕای کەسیی خۆمە‌و پێوەندیی بە هیچ سیاسەتێکی رەسمی‌و غەیرە رەسمیەوە نیە: "هەر کەسێک" سووکایەتی بە شەهیدان‌و بەتایبەت رێبەرانی شەهید بکا، لە هەر شوێن‌و لە هەر لایەن‌و لە هەر پلەیەکدا بێ، بە لای منەوە جیاوازیەکی لەگەڵ سەحراڕوودی وکازم دارابی نیە.)\nلەم دۆخە مەجازیەی ئێستاشدا، وەها سۆز‌و هەست گڕی گرتوە‌و کەشێکی ئەوتۆ نمایش دەکرێ کە هیچ کەس بە تۆزقاڵێکیش نەوێرێ بڵێ، ئەرێ بەڕاست دەرەتانێک بۆ قسەکردن لە یەکگرتنەوەی ریزەکانی حیزبی دێموکراتی کوردستانی ئێران هەیە؟ رەنگە (دەڵێم رەنگە، چوونکە لەوانەیە وا نەبێ!) هەر ئەوانەی چەند مانگ پێش هەرکەس باسی یەکگرتنەوە بە خەستوخۆڵی نەکردایە بە خائینیان دەزانی، ئێستا هەرکەس بە تۆزقاڵێک نەرمی بنوێنێ لە رەوتی دیالۆگی ناسالمی مەجازیدا! ئەویش بە خائین بناسێدرێ!\nلەم دەلاقەوە کە دەروانیتە توولە رێگەی چەند مانگ‌و بگرە یەک دوو ساڵی رابردوو، دەبینی کە بەداخەوە هێشتا دوای زەمەنێکی دوور‌و درێژ لە خەبات‌و تێکۆشان‌و بەناو سیاسەت، ئێستاش ئێمەی کورد کە باسی خۆ رێکخستنەوەمان‌و کارکردنمان‌و رێگا دۆزینەوە مان‌و بەکورتی بەڕیوەبردنی تێکۆشان وخەبات‌و سیاسەتمان دەکەین، زۆرتر لە دەروازەی هەست‌و سۆزەوە دەچینە نێو پرسەکان تاکوو عە‌قڵ‌و ئاوەز‌و لۆجیک پێوەری بڕیار‌و دەربڕینەکانمان بێ.\nچەند ساڵ پێش‌و لە یەک، دوو ساڵی دوای ئینشعابی ساڵی ١٣٨٥ لە پلینۆمێکی کۆمیتەی ناوەندیدا لە باسێک سەبارەت بەو ئینشعابە کە چەند بارە هاتبووە پێش‌و ئەم جارە باس لە سیاسەتێکی دیکە بەرامبەر ئەوانەی جوداببوونەوە کرا، لە نۆرەی خۆمدا وتم کە ئێمە لە نیو حیزبێکدا چەند ساڵێک پێکەوە کارمان کردوە‌و دوای ماوەیەک لێک وەڕەز بووین‌و خۆما ن تووشی ئینشعاب کردوە‌و دوای چەند ساڵیک کە دوور لە یەک‌و بە جیا کار دەکەین، دووبارە وەرەزیی یەکتر دەکەین‌و دەڵێین با پێکەوە بینەوە. سیاسەتی هەندێکمان لە سەر ئەساسی وەڕەزیە، گەر لێک وەڕەز بووین حەزمان لێیە جودا بین‌و گەر وەڕەزیی یەکترمان کرد حەزمان لە پێکەوە بوونە.\nئێستا دوای چەندین ساڵ کە بەسەر هەموو ئەو رووداوانەدا تێ پەڕیوە‌و باسی یەکگرتنەوە گەیشتە ئاستێکی بەرز‌و لەناکاویشدا گەیشتۆتەوە ئاستێکی زۆر نزم، بە دڵنیایەکەی زۆرترەوە دەڵێم کە باشتر وایە هەست‌و سۆز‌و شوور لە کاتی بڕیاردان‌و بیرکردنەوە لە رووداوەکان‌و دۆزینەوەی رێگا چارەکان وەلا بنێین‌و ئاوەز‌و لۆجیک بکەینە رێبەری رێنوێنی ستراتژیمان تاکوو هەر بڕیارێک دەدەین، بڕیاری بە مەنتیق‌و لۆجیکەوە بێ‌و بتوانێ لەبەرامبەر رەشەبا‌و تۆفانەکاندا خۆی رابگرێ‌و رێگامان لێ هەڵە نەکا، دەنا گەر هەست‌و سۆز بڕیاردەر بن، بە هەر نەرمەبایەک هەر رۆژەو بەلایەکدا وەرمان دەسووڕێنێ.\nچەند ساڵ پێش بەڕیز عەبدووڵا حەسەنزادە لە وتووێژی هەڵدانەوەی بیرەوەریەکانی ژیانیدا هێڕشێکی بەقەولی خۆی ٧٠ لاپەڕەیی کردۆتە سەر کاک مستەفای هیجری‌و کاک مستەفاش لە کتێبیکدا وەڵامی ئەوشتانەی داوەتەوە‌و دووبارەش حەسەن زادە وەڵامی دیکەی نووسیوەتەوە، کە پێم وایە هەرکەس بە قەد زانست‌و تێگەیشتنی خۆی دەتوانێ هەموویان بخوێنێتەوە‌و قەزاوەتیش چ ئێستا‌و چ لە دەیان ساڵی داهاتوودا لای خوێنەر دەبێ، ، هەر لەم سەروبەندەش دا جەلیلی گادانی وەک هەمیشە لە نێو کەوتوە‌و سووکایەتیی بە مێژووی خەباتی زۆر کەس کردوە کە ئێستاش بەشێکیان لەگەڵی خۆین، بەڵام ئایا ئەم نووسین‌و وەڵامدانەوانە، جگە لەوەی جەلیل گادانی )چوونکە ئەوەی ئەو باسی دەکا، لە مێژوودا پەروەندەکەی داخرا( چ کاریگەریەکی لەسەر رەوتی دیالۆگی یەکگرتنەوەی ریزەکانی حیزبی دێموکرات دەبێ؟\nئەوەی لەم ماوەیەدا قسە‌و باسی لەسەر کرا‌و لە دنیای مەجازیدا زۆر ناڕەحەتی‌و سووکایەتیشی بەدوایدا هات، نیشانی دا کە گەر رەوتی یەکگرتنەوە هەر بە هەست‌و سۆز هەڵخراندن‌و بە هوتاڤ بڕواتە پێش‌و لە رووداوێکی وەهاشدا هەموو رق‌و کینە پەنگ خواردوەکان دووبارە زیندوو بکرێنەوە‌و بەنزینیان پێدا بکرێ‌و بە هێڵنج دەر ببڕێن، ئاکامی هەر جۆرە یەکگرتنەوەیەکی داهاتووش هەر وەک ئەوەی رابردوو دەبێ، چوونکە بڕیاردانی بە بنەمای " دوانەی پێکەوە گرێدراوی هوتاڤ‌و هێڵنج"، بناخەیەکی لەرزۆکی دەبێ کە بەسەر بڕیادەراندا دەرووخێ.\nئێستا کە گەیشتووینەتە ئێرە دەبێ چی بکەین؟ ئایا یەکگرتنەوە بوو بە بڵقی سەر ئاو؟ ئایا تەسلیمی واقیعی تاڵ ببین؟ ئایا رق‌و کینەکان پەنگ بدەینەوە‌و هەندێکیان هەڵ بگرین بۆ کاتێکی دیکە دەریان ببڕین؟ ئایا ئەوەندە بە یەک بڵێین جاش‌و خائین‌و سەرەڕۆ‌و ستەمکار‌و ... کە سبەی رۆژ نەوێرین لەگەڵ یەکدی پێکەوە بین؟\nپێویستە جارێکی دیکە راوەستەیەک بکەین‌و بزانین‌و لە خۆمان پرسیار بکەین. هەر کەس خوازیاری یەکگرتنەوەیە دەبێ لە خۆی بپرسێ کە بۆچی دەبێ یەک بگرینەوە؟ هەر کەسیش دژیەتی دەبێ لە خۆی بپرسێ کە بۆچی یەکگرتنەوەی ناوێ؟ لە وەڵامی پرسیارەکانیشدا هەست‌و سۆز وەلا بنێ‌و بزانێ کە چی لە قازانجی ئارمانە هاوبەشەکاندایە‌و چی لە قازانجیدا نیە‌و بۆ قازانجی دیکە بەکار دێ؟\nبە ڕای من یەکگرتنەوەیەک دەتوانێ سەرکەوتوو بێ (چ ئێستا‌و چ بۆ داهاتوو) کە وەڵامی دوو پرسیار بە تاکی دێموکرات بداتەوە، ١- بۆچی وای لێ هات؟ (مەبەست ئینشیعابە) ٢ – چ بکەین کە وای لێ نەیەتەوە؟\nئەوەش بڵیم کە بە ڕای من ئەم دوو پرسیارە، وەڵامی کۆتاییان نیە‌و هەر کەس تەنیا بۆخۆی دەتوانێ بە قەناعەتی تەواوی خۆی بگا، هەروەها گەر یەکگرتنەوەیەک بێتە ئاراوە، کە هیوادارم ریزەکانی حیزبی دێموکراتی کوردستانی ئێران هەم وەسەر یەک بخرێنەوە‌و یەکریزی بێتە ئاراوە‌و هەم بە وزە‌و ئاوەزی پتەوترەوە بەرەو ئارمانەکان تێ بکۆشێ، ئەو دوو پرسیارە دوای قۆناخی یەکگرتنەوەش بەردەوام دەبن‌و دەبێ دیالۆگی بەرفراوانیان لە سەر بکرێ تاکوو هەرچی زیاتر برینە چڵکنەکان بدۆزرێنەوە‌و دژە چڵک‌و ئانتی بیۆتیکیان لێ بدرێ.\nدۆزینەوەی ئەو رێگا‌و چارەسەرانەش بە دیالۆگ دەکرێ، بەڵام دیالۆگی پڕ لە ڕێز‌و حورمەت دانان بۆ کەسایەتیی یەکتر ، نەک سووک کردنی یەکتر‌و جاش‌و خاین بە سەر یەکتردا بەخشینەوە. دەبێ هەر چی زیاتر‌و زۆرتر خۆمان لە دوانەی هوتاڤ‌و هێڵنج دوور بکەینەوە. ئاوەز بۆ کاتی بڕیاردان بێ‌و هەست‌و سۆز بۆ کاتی بەریوەبردنی بڕیار‌و ئەرک.\nلەم رۆژاندا دۆستێک باسی دەکرد کە لە سەردەمی یەکگرتنەوە ئاڵمانی رۆژئاوا‌و رۆژهەڵاتدا، بەرپرسێکی ناودار ئاڵمانی رۆژئاوا دەیگوت کە ئەوانەی یەکگرتنیان دەوێ دەبێ فێری بەشکردن بن. مەبەستی ئەوە بوو کە ئەوانەی وا هەست دەکەن ئیمتیازی چاکیان هەیە‌و دەسکەوتی باشیان هەیە، بەتایبەت لە ئاڵمانی رۆژئاوا کە خۆیان بە دەوڵەمەندتر دەزانی، دەبێ گەر یەکگرتنیان دەوی فێری بەشکردنی ئیمتیازەکانیان بن.\nپێم وایە لە پرسی ئێمەشدا ئەوانەی یەکگرتنیان دەوێ دەبێ فێری بەشکردن ببن، هەم بەشکردنی دەسکەوت‌و ئیمتیازەکان‌و هەم بەشکردنی هەڵە‌و کەموکووڕیەکان. ناکرێ یەکگرتنمان بوێ‌و هەموو ئیمتیازەکانمان بپارێزین‌و ناکرێ یەکگرتنمان بوێ‌و هەموو خەتاکاری‌و هەڵەکانی رابردوو بە سەر کەسیتردا ببەخشینەوە.\nباوەڕم وایە کە هەرکات ئاوەز سالار‌و پێوەر بوو نەک هەست‌و سۆز‌و قازانجە نادیارەکان، رێگا چارە بۆ زۆربەی هەرە زۆری گرفتەکان دەدۆزرێنەوە.


گیاڕەنگ وەک خۆی. ڕۆژە عەزیزی\nلەم سەردەمی ئێستا لە دنیای مەجازیدا کۆمەڵێک ماڵپەر هەیە کە هەوڵ دەدات دەنگی نارەزایەتی ژنێکی ماف خوراو لە کۆمەڵگەکەی بگەیەنێت بە ڕای گشتی. بە دڵناییەوە ماڵپەری گیاڕەنگیش بێبەش نەبووە لەو خزمەتە و هەوڵی خۆی داوە بۆ گەیاندنی دەنگی ژنانی ماف خوراو لە کۆمەڵگەدا و ئاشنا کردنی هەردوو ڕەگەز بە پرسی یەکسانی لە کۆمەڵگەدا.\nلە ماوەی دە ساڵ کار کردنی گیاڕەنگ ئەوە سەلمێندراوە کە ئەم ماڵپەرە زۆر بە دڵێکی ئاوەڵاوە پێشوازی لەو باسە کردووە و هەموو هەوڵەکانی خۆی وەگەڕ خستووە کە بتوانێ لە رێگەی بڵاوکراوە جۆراوجۆرە پەیوەندی دارەکانییەوە ببێتە ئاوێنەیێک بۆ پرسی ژنان و پارێزگاری لە مافی ژنان بکا.\nگرنگیدان بە وەها باسێک ئەرکی سەرشانی گشت میدیای کوردیەوە کە گیاڕەنگ ئەو ئەرکەی بە باشی بەڕێوە بردووە. هەر نووسەرێک لە هەر روانگەیێکەوە کە بابەتی ناردووە بۆ گیاڕەنگ، بەڕێوبەرانی ئەم ماڵپەڕە بە بێ لە بەرچاو گرتنی سەلیقەی تاک و سەپاندنی بیرێکی تاکەکەسی، ئەم بابەتانەی خسوتە بەر چاوی خوێنەر. ئەمە خۆی جێگەی سپاسە بۆ ئەم ماڵپەڕە و بەڕێوبەرانی کە دەنگی ژنانی ماف خوراو و نووسراوەی هەر نووسەرێک وەک خۆی بە گشت لایەنە پەیوەندیدارەکانەوە دەگەیێنێ و بڵاوی دەکاتەوە.\nلە دەساڵەی دەستبەکار بوونی ئەم ماڵپەڕە، پیرۆزبایی لە بەڕێوبەری ئەم سایتە دەکەم و سەرکەوتنی بۆ بە ئاوات دەخوازم. هیوادارم نموونەی وەها ماڵپەڕێک کە لە هەموو بوارەکاندا خزمەت دەکا روو لە زیادی بێ.\nپیرۆز بێ و سەربەرز بن


کۆمەڵکاری ئیداری/ ئاڵقەی 2\nكۆمەڵكاری سەركەوتوو ئەو كەسەیە كە سێ قوناغەكەی پێگەیشتنی كەسایەتیی خۆی دەبڕێت كە ئەمانەن : قۆناغی (ئەوان)ێتی و قۆناغی (من)ێتی و قۆناغی (ئێمە)یەتی.\nقۆناغی ئەوانێـتی: قۆناغی پشت بەستنە بە كەسانی تر. ئەمە حاڵەتی كەسێكە كە هێشتا وەكو منداڵ، هەر ئیعتیمادی لەسەر كەسانی تری دڵسۆزێتی. ئەم كەسە "ئەگەر سەرڕاستیش بێت" هەر ئەوەندەی لێ چاوەڕوان دەكرێت كە راپەرێنەر دەبێت. چونكە توانای داهێنان و نەخشەسازیی نابێت.. زۆرینەی زۆری گەنـجی كورد وایە.. جاری وا هەیە لە مەسەلەیەكدا راوێژ بە دەیان تێگەیشتوو و پێگەیشتوو دەكەم، كەچـی هەر دەڵێت: جەنابت چۆن بە باش دەزانی، ئەمر كە.. كەسانی وا لە ناوماندا "ئەگەر قابیلییەتی پەیپێـبردن و (روشد)ی تێدابوو، وەكو زیت و ووریایی و زوو تێگەیشتن و هەستی ئەمنـیی و هیتر" مافی ئەوو ئەركی ئێمەیە بەرەو ئاستی یەكەمیـنی نوخبەی ببەین. تا ببێتە فەرماندەو ئاڕاستەوان و سەركردایەتی.\nئەمانە بۆ جۆرێك لە جۆرەكانی ئاڕاستەوانێتی دەشێن. بەو مەرجەی ئێمەی سەركردایەتی بواریان بۆ بكەینەوەو هەلی پێگەیشتنیان بۆ بڕەخسێنین و سەرڕاستانە فێریان كەین.\nنموونە: رەوتەوانێكت هەیە زۆر خواناس و پاكە، زۆر جیددییە، دڵسۆزە، گوێڕایەڵانە كۆمەڵكارە، بەڵام نەخوێنەوارە. تۆ ناتوانیت بە كتێبەكان پەروەردەی كەیت. بەڵام دەتوانیت شەرحی دەرسەكانی بدەیتێ و داوای لێ بكەیت رۆژانە گوێ لە دەرسە مەنهەجییەكان بگرێت. با لە جیاتی جارێك گوێ گرتن، دە جار گوێیان لێ بگرێت.. دەرسە سەرەتایەكانی بدەرێ و لەگەڵییدا بڕۆ، تا ئیستیعابیان دەكات و تێدەگات. ئینجا دەرسی تری بخە بەردەست و بەردەوام سۆراغی بكە. باوكانە پەروەردەی كە. با دەرسەكانی لا نەبێتە (كلیپ) و رۆژانە چاوەڕێی شتی نوێ بكات. چونكە ئەمە گوێگرتنی لێ دەكاتە خوو، لێیی ناكاتە وەرگرتنی فەرمانی كۆمەڵكاریی.\nدەشێت ئەم جۆرە كەسایەتییە " كە پەروەردە دەبن" ببنە سەرپەرشتیاریی سەندیكاكان.. بۆ نموونە: ئەم برایەی بەردەست جەنابت " كە بەرگدرووە یان سایەقە یان دوكاندارە" بۆمان دەبێتە سەرپەرشتكاریی هاوپیشەكانی خۆی لە شارەكەدا.. بواری بۆ بكەرەوەو باوەڕت بە تواناكانی هەبێت. خۆ (لیخ فاونسا/ فالیسا) ی پۆڵۆنی ئاوا بوو. ساڵی 1970 كارەباچیی بوو. لە 1980 دا بوو بە سەرۆكی سەندیكای كرێكاران و دواتر بوو بە پێشڕەوی شۆڕشی پۆڵۆنیاو پاشان لە 1990 دا بوو بە سەرۆك كۆمار..\nلە یادت بێت زۆرینەی هەرە زۆریی یاوەران وا بوون..\nسەیدنا عومەر خوا لێی رازی بێت (نافیعی كوڕی عبدالحارپی خوزاعی) بە والی مەككە دانابوو. نافیع دەگـێڕێتەوە: لە ناوچەی (عەسەفان) بە خزمەت عومەر گەیشتم. لێـمی پرسی: كێت لە جـێی خۆت داناوە؟ عەرزم كرد: ئیبنوئەبزا، خزمەتكارێكی خۆمانە. فەرمووی: خزمەتكارت كردووە بە والییان؟ عەرزم كرد: حافز قورئانەو شارەزای دابەشكردنی مـیراتە.. فەرمووی: پێغەمبەرەكەتان صلَّى اللَّهُ عَلَيْهِ وَسَلَّمَ دەیفەرموو: (إنَّ اللهَ يَرفَعُ بِهذَا الْكِتابِ أقْوامَاً وَيَضَعُ بهِ آخَرينَ)  واتە: خوای گەورە بەم قورئانە كەسانێك بەرز دەكاتەوەو هەر بەم قورئانەش كەسانێكی تر دێنێتە خوارەوە.\nقۆناغی منێتی: كە هەبوونی توانای سەربەخۆیی كەسایەتیی و سەلماندنێتی.\nكۆمەڵكار لە سەرەتای قۆناغی پێشوودا پاك و سەرڕاستانە بۆ خزمەتكردن دێتە ریزەوە، بۆ هەوڵدان بۆ هێنانەدیی ئامانجەكان، كە بە لایەوە بەهای پـیرۆزن و شایانن رەنـجی تەواویان لە پێناودا بدات. بەڵام كە بەرپرس یان كۆمەڵكارەكانی تر دەبینێت وەكو خۆی نین، كە دەبینێت هەر یەكەو بۆ ناوو كەسایەتی خۆی هەوڵدەدات، لە كۆمەڵكاریی شل دەبێت. دەمێنێتەوە، بەڵام سارج دەبێتەوە! تووشی هەمان حاڵاتی ئەنانێتییەكەی ئەوان دەبێت.. ئیـتر ئەم قۆناغەی لێ دەبێتە قۆناغی خۆسەلماندن و خۆبردنە پێش. ئەمە قۆناغی من منێتییە! لـێرەوە تووشی هەموو نەخۆشییەكانی دینداریی دەبێت. لە ریابازییەوە بۆ گیانی كوێخایەتی، بۆ لووتبەرزیی و هەڕاڵـیی و ئەوانی تر.. ئەگەر چارەسەریی خۆی نەكات وای لێ دێت هەموو رەنجێكی بۆ دەرخستنی خۆی دەبێت و بەس. سەركەوتنی كۆمەڵكارییەكەی لە سەركەوتنی خۆیدا دەبینێتەوە.. ئاوا سیماو سیفەتێكی پێوە دەلكێت كە لە رێكخستنی ئیسلامییدا پێی دەوترێت (تەوافی دەوری خۆ!)\nهۆكار زۆرن كە بۆچی ئەم كەسە وای لێ دێت. دەشێت پەروەردەی یەكەمیـنی ماڵ و گەڕەكی بێت، یان هەر خۆی ریابازو قسەلووس و خۆ بەرە پێش بێت. یان دەوروبەریی نزم دیار بووبن و ئەم بەرز دەركەوتبێت. ئیـتر پـێی وایە لە حەقیقەتیشدا لێوەشاوەو شیاوە. یان چالاك و بە تواناترەو بەرپرسەكانی نەیانتوانیوە ووزەكانی باشتر بەگەڕبخەن. یان رێكخستنی ناوچەكەی دەزگایی كار ناكەن و ماف و ئەرك و دەسەڵاتەكانی ئەندام و دەزگاكان دیاری نەكراون. یان هۆی تر دەكاتە بەهانە..\nدژوارێـتی ئەم قۆناغەی ئەم كەسە لەوەدایە كە هەوڵ دەدات لە رێگای رازییكردنی بەرپرسانی سەرو خۆیەوە بگاتە پلەو ئاستی سەرووتر تا كاریگەرتر دەركەوێت. ئەگەر بەرپرسان رێیان لێ گرت، هەوڵ دەدات بە كوتلەكاریی بگاتە مەبەستی. بەوەی هەوڵ دەدات ئەو كەسانە لە خۆی كۆبكاتەوە كە سەرسامن پـێی، یان پێیان وایە ئەم دڵسۆزەو چاكە، بەڵام فڵان بەرپرس رێی لێدەگرێت. ئەمیش ئاسان دەتوانێت ئەم راوبۆچوونانە بگرێتەخۆو هەلی سازاویان بقۆزێتەوەو ووزەیان بۆ مەرامی خۆی بەگەڕ بخات. عادەتەن ئەم گلەیی و گازاندانە كە لە دەرەوەی دەزگاكانی رێكخستنەوە دەكرێن، دەبنە چرپەچرپی پەناگە. بە زاراوەی قورئانی دەبنە (نەجوا). هەبوونی چەند كەسێكی وا لە رێكخراوی ناوچەیەك (جەستیەك)دا بەسە بۆ دروستبوونی خەت و باڵ، ئەمەش سەرەتایە بۆ ناكۆكیی و شەڕەپاڵ..\nقۆناغی (ئێمە)یەتی: بریتییە لە قۆناغی هاوكاری كردن و بوون بە تەواوكاری یەكتریی. لەم قۆناغەدا كەسەكە دەبێت بە تەواویی هەستی بە ئینتیما كردبێت، دەبێت بە تەواویی بڕیاری ئەوەی دابێت كە ژیانی بۆ (مەنـهەج) و (جەماعەت) و (بزاوت)ەكەی تەرخان دەكات و بۆ هێنانە دیی ئامانجەكانی كۆمەڵكارییەكەی دەژیی و لە پێناوی ئەواندا دەمرێت.. دەیان پاڵنەریی ئیمانیی و قەناعەتی ژیریی و هاوسۆزیی لە ناخییدا چەسپیوون، كە هەموویان ئەم ئینتیمایەی لا دەكەنە ئەرك و فەرزێكی شەرعیی.. دەزانێت ئەمە ئەو رەفتارەیە كە بەرپرسێتی دنیاو قیامەتی دەیخوازێت. ئەمە جێبەجێكردنی فەرمانەكەی خوای گەورەیە كە دەفەرموێ: (وَلْتَكُن مِّنكُمْ أُمَّةٌ يَدْعُونَ إِلَى الْخَيْرِ وَيَأْمُرُونَ بِالْمَعْرُوفِ وَيَنْهَوْنَ عَنِ الْمُنكَرِ) ئالی عیمران/104.. ئەمە راپەڕاندنی ئەو فەرمانەی تری خوای گەورەیە كە دەفەرموێ: (وَتَعَاوَنُوا عَلَى الْـبِرِّ وَالتَّقْـوَى) المائدة/2.. لـێرەوە هەست دەكات كە خۆی هەرچەند بە توانا بێت، هەر ناتوانێت ئامانجەكان بهێنێتە دیی. بۆیە بە لایەوە وا دەبێت كە ئەگەر سەد كەندو كۆسپیشی بێتەڕێ، هەر دەبێت خۆڕاگر بێت و هەر دەبێت هاوشانی براكانی تری كۆمەڵكارانە ببزوێت. دڵنیا دەبێت كە بەرەكەت وا لە كۆمەڵكارییەكەیاندا. دڵنیا دەبێت كە بەرژەوەندیی تاك تاكی كۆمەڵكارەكان وا لە بەرژەوەندیی كۆمەڵەكەیاندا. بۆیە پێویستە ئەركەكانی بە جیددی ئەنجام بدات و وەك پاسەوانی شەونخوون ئێشك لە (كیان)ی كۆمەڵكارییەكەیان بگرێت: لە (مەنهـەج) و (جەماعەت) و (بزاوت)ەكەی.. لە (سەركردایەتی) و (نوخبە)و (جەماوەر)ەكەی.. ئەم هەستە بەرزترین قۆناغی تێگەیشتن و پێگەیشتنە.\nتێبینی:خۆبەدوورگرتنی تاك لە كۆمەڵكاریی و هەبوونی ویست و حەزی مانەوەی بەتەنیا، نیشانەی هەبوونی كێشەی دەروونـیی و حەزنەكردنە لە پێكەوەبوون. ئەمە لاوازیی توانای تاكەكە نیشان دەداتەوە، بەومەرجەی هەنجەت و هۆكارێكی بەهێزیی شەرعیی نەبێت كە ئەم دوورەپەرێزییەی بە رەوا بناسێنێت.\nبۆ خوێندنه‌وه‌ی ئالقه‌ی یه‌كه‌م گرته بكه\n2320 جار خوێندراوه‌ته‌وه


نرخی بەرمیلێک نه‌وتى خاوی برێنت گەیشتە 42 دۆلار و 11 سەنت\n22/6/2020 - 13:29\nبەرمیلێک نەوتی خاوی برێنت بە ٤٢ دۆلار و ١١ سەنت لە بازاڕەکانی جیهاندا مامەڵەی پێوە دەکرێت.\nرۆژی هەینی نرخی بەرمیلێک نەوتی خاوی برێنت گەیشتە ٤٢ دۆلار و ٣٤ سەنت و رۆژەکەی بە ٤٢ دۆلار و ٢٣ سەنت تەواو کرد، بەڵام کاتژمێر ٠٩:٢٧ی ئەمڕۆ نرخەکە بەڕێژەی سەدا ٠،٣ دابەزینی بەخۆوەبینی و بە ٤٢ دۆلار و ١١ سەنت مامەڵەی پێوە کرا.\nلە هەمان کاتدا، بەرمیلێک نەوتی رۆژئاوای تێکساس بە ٣٩ دۆلار و ٧٠ سەنت مامەڵەی پێوەکرا.\nنیگەرانییەکانی کاریگەری بڵاوبوونەوەی شەپۆلی دووەمی ڤایرۆسی کۆرۆنای نوێ (COVID-19) لەسەر ئابووری وڵاتان، کاریگەری لەسەر دابەزینی نرخی نەوت دروست کردووە.\nلەلایەکی دیکەشەوە ئەو هەنگاوانەی رێکخراوی وڵاتانی هەناردەکاری نەوت (OPEC) و وڵاتانی دەرەوەی رێکخراوەکە بۆ کەمکردنەوەی بەرهەمهێنانی نەوت گرتوویەتییەبەر، رۆڵێکی گرنگی هەبووە لە رێگریکردن لە دابەزینی خێرای نرخی نەوت.\nبەگوێرەی ئەو زانیارییانەشی کە کۆمپانیای خزمەتگوزاری نەوت "Baker Hughes" بڵاوی کردوونەتەوە، سەکۆکانی بیرە نەوت لە ئەمریکا لە ١٣-١٩ی حوزەیران بەراورد بە هەفتەی پێش خۆی، ١٠ سەکۆ کەمی کردووە و بووەتە ١٨٩ سەکۆ، بەمشێوەیە ماوەی ١٤ هەفتەی یەک لەدوای یەکە ژمارەی سەکۆی بیرە نەوتەکانی ئەمریکا کەم دەکات و تا ئێستا، ٤٩٤ سەکۆ لە کۆی گشتیی کەمی کردووە.


بۆچوون / بیروڕا :: 09/03/2019\nكاتێك یابان چین-ی داگیركرد، پارتی كۆمۆنیستی چین رۆڵێكی نیشتمانیی گەورەی بینی لە تێكشكاندن و كۆتاییهێنان بەو داگیركارییە. چەندین ساڵ دواتر و لە دیدارێكدا كاربەدەستێكی گەورەی یابان داوای لێبووردنی كرد لە (ماو) سەبارەت بەو داگیركردنە و زیانە زۆر و زەوەندەكانی. (ماو) هاتەقسە و وتی: بەپێچەوانەوە.. پێویستە ئێمە سوپاستان بكەین، چونكە ئەگەر دوژمنێكی جددی و بەهێزی وەكو ئێوەمان نەبوایە، چین بەم ئاستەی ئێستای بەهێز و پێشكەوتوو نەدەبوو.\nكۆماری ئیسلامیی ئێرانیش پێ دەچێت لە هەمان گۆشەنیگاوە بڕوانێتە دوژمن، ئەو گۆشەنیگایەی كە مێژوونووسە گەورەكان و سیاسەتمەدار و حوكمدارە ناودارەكانی جیهانب ڕوایان پێی بووە و پێیەتی: دوژمن پێویستە بۆ تیژكردنەوەی تواناكانت و تەقاندنەوەی وزە متكراوەكان.\nئەمە راستییەكی سەلمێنراوە تا ئەو رادەیەی كە بڵێت: ئەگەر دوژمنت نەبوو، پێویستە دوژمنێك بۆ خۆت دروست بكەیت. دوژمن وریات دەكاتەوە، خاڵە لاوازەكانت نیشان دەدات، هاوڕێ راستەقینەكانت لە بێژنگ دەدات و وات لێ دەكات هەمیشە ئامادەبیت بۆ هەر هێرش و پەلامارێكی چاوەڕواننەكراو.\nبەڵام ئایا كورد چۆن رەفتارێكی نواندووە بەرامبەر دوژمنەكانی؟ هیچ بەهرەیەكی لەو حیكمەتە وەرگرتووە یان روونتر بڵێین هیچ سوودێكی لە سوودەكانی دوژمن بینیووە؟\nوەڵامەكە پێش ئەوەی لای ئێمە بێت لە هەڵوێستی نیشتمانی و نەتەوایەتیی ئێستا و رابوردووماندایە بەرامبەر دوژمنەكانمان، كە ئەگەر لەسەر هیچ شتێك هاوڕا نەبن، لەسەر ئەوە كۆك و تەبان كە نابێت كورد ببێت بە هیچ.


بۆریا پەکەکێ تەقاندی و بریارا په‌رله‌مانێ ئیراقی دای ژ یەک ناڤەندا بریارێ ھاتینە - دارکا مازی\nبۆریا پەکەکێ تەقاندی و بریارا په‌رله‌مانێ ئیراقی دای ژ یەک ناڤەندا بریارێ ھاتینە\nسیاسەتەک لە سەر هەرێما کوردستانێ ھەیە ئەو ژی دۆرپێچا ئابۆری یە. ل گۆر ڤی سیاسەتێ، ئیرۆ پارلەمانێ ئیراقێ بریارەکا نوو دا. ئەڤ بریارە سەرێ سپیدەیا ئیرۆ دەمژمێر 6 وەکو بریارەک ل دژی کوردستانێ ھاتە دەرکرن کو پارلەمانتەرێن کورد یێن ل ئیراقێ تێدا حازر نەبون. لی گۆر ڤی بریارێ بەشە بودجەیا هەرێما کوردستانێ هاتە برین. ژ بەر کو ئەو دبێژن کو پێویستە کوردستان هەموو دەستکەفتێن ئابۆری رادەستی ئیراقێ بکەت. واتە دهێتە خواستین کو هەرێما کوردستانێ تەسلیم ببیت.\nبەری ڤی بریارێ ل پارلەمانا ئیراقێ دا هندەک بوویەر قەومیبوون کو ئەگەر ئەم ڤان بوویەرا بینین بیرا خوە ئەم دێ مەسەلێ باشتر فاھم کەین. ژبەرکو بریارا پارلەمانا ئیراقێ بریارەکە کو ل گۆر پرۆژەیەکێ ھاتیە چێکرن. رۆژێن دەرباس بوویی ئیسماعیل بەشیکچی کو وەک جڤاکناس و دۆستەک کوردایە گۆت “ د ناڤچەیێ دا سیستەمەکێ دژی کوردان ھەیە”. د بنیات دا بریارا پارلامەنا ئیراقێ ئیشارەتا ڤی سیستەما دژی کوردایە. لێ بەلی تشتێ خراپ ئەڤەیە کو ھندەک دەردۆر و کەساتیێن کوردا ژی د ناڤ ڤی سیستەمی دا جیھ دگرن.\nپلانەک ھەیە کو هەرێما کوردستانێ ژ لایێ ئابۆری ڤە ئاستەنگ بکەن. پێک ئانینا قۆناغا یەکەمین یا ڤێ پیلانێ ئەڤە بوو کو پەکەکێ 28ی جۆتمەھێ ل نسێیبینا باکورێ کوردستانێ بۆریا پەترۆلا هەرێما کوردستانێ تەقاند. ڤێ تاقاندنێ نێزیکی 110 ملیۆن دۆلار زرار گەهاندن هەرێما کوردستانێ. ئەڤ چالاکیا پەکەکێ بویەرەک گەلەک گرینگ بو ژبەرکو نیشانێن مەزن تێدا ھەبوون. ئەڤ نیشانە ژی ئەڤە بو کو پەکەکێ ئەڤ چالاکییە ب تەنێ ئەنجام نەدابوو.\nتەقاندنا بۆریا پەترۆلێ دەردۆرا دەمژمێر 1ی نیڤرۆ هاتبوو ئەنجامدا. جهێ کو بۆری لێ ھاتیە تەقاندن جھەکی دەشت بوو. پەکەکێ ل ڤی جھی ب تەنێ دو چالاکی ئەنجام دابوون د دەما دو سالێن دەرباس بوویی دا. یەک ژ وان چالاکییا ئەو بۆ کو ب تۆھمەتا سیخۆریێ کەسەکێ مەدەنی ل وی جهی کوشتبوو. چالاکییا دی ژی ئەو بوو کو فیشەک بەردابوون ترۆمبێلەکا لەشکری. واتە پەکەکێ ل مێردینێ هیچ تیم و گرووپەک مەزن و چالاک نینە. لێ بەلێ ژ بۆ تەقاندنا بۆرویا نەفتێ پێتڤی ب گەلەک هێزێ هەیە. بەری ھەر تشتەکێ پێویستە ترۆمبێلێن کاری (؟) هەبن. پێویستە ئاخ نیزیکی دو میتران بهێتە کۆلان دا کو تەقەمەنییان دانن بن. باشە پەکەکێ ل نیڤا رۆژێ ل دەشتێ چاوا ئەڤ چالاکییە کر. ھەلبەت کو ھەندەک کەسا هاریکارییا پەکەکێ کریە. کێ هاریکاری کریە؟ دەولەتا ترکیا راستە راست هاریکاری کریە یان ژی چاڤێن خوە گرتینە و پەکەکە ڤێ چالاکیێ ئەنجام بدەت.\nب کورتی ئەگەرا ڤێ چەندێ کو ئیرۆ پارلەمانا ئیراقێ بریارەکا ب ڤی رەنگی ب وێرەکی دایە و خوە چاڤ سۆر کرییە ئەڤەیە کو ل دەڤ هندەک کوردا پالپشتی وەرگرتیە. هندەک پارلەمانتەرێن ناڤ پارلەمانا ئیراقێ دا پالپشتی دایە ئیراقێ وەکو، سەرکەوت شەمسەدین، رێبوار کەریم، غالب محەمەد ، ئەحمەد حاجی رەشید، ھۆشیار عەبدولا، ئەڤ کەسەنە کو ل سەر کورسیین کوردا دژی کوردستانێ شەری دکەن. ھەمان دەم دا پارلەمانا ئیراقێ ئەڤ گەف و ئێریشێن پەکەکێ یێن ل سەر کوردستانێ ژی دیتن و ل گۆر ڤی بریار دا. ئەگەر بێژینە ھەڤال بەندێن ئیراق و ئیرانێ ھەم ژی پەکەکێ، جاھش ئەڤ نە شاشی یە. ژبەرکو ب جاش ناڤکرن نە سڤکاتی یە بەلکو تێگەهەکێ سییاسی و سۆسیۆلۆجی یە. ئەو کەسێن کو بەرانبەر کوردا ل گەل حکوومەتا ئیراقێ د راوەستن ژێرا دهێتە گۆتن جاش. پەکەکە و هندەک کەسێن ناڤ کوردستانی دا ل گەر ئیراقێ جیھ گرتینە بەرامبەر هەرێما کوردستانێ، واتە تشتێ ئەڤە دکەن جاشایەتی یە.\nخالەکا دی یا وێرەکی و چاڤ سۆری یا پارلەمانا ئیراقێ و پەکەکێ ژی ئەوە یا کو ل سەر هەلبژارتنێن ئەمریکایێ چێدبن. سیستەمێ هەلبژارتنا ل ئەمریکا گەلەک ئالۆزە تاکو حکوومەتا نوو دەست ب کار ببیت. تایبەت د ڤێ هەلبژارتنێ دا هەلوەستا ترەمپ ئەڤە یە کو حکوومەتا ئەمریکا یا نوو پیچەک درەنگ بهێتە سازکرن. ل رۆژھلاتا ناڤین جەپھا شیعا دخوازیت ژ ڤی تشتی سودێ وەرگریت. د بنیات دا نە تنێ جەبها شیعا بەلکو ئەو کەسێن کو د ناڤا سیستەمێ دژە کوردان دا جیھ دگرن هەموو دخوازن کو ژ ڤێ رەوشێ مفا وەرگرن و فشارێ ل سەر هەرێما کوردستانێ بکەن.\nھەلبەت کو رێڤەبەرییا هەرێما کوردستانی نە بێ چارەیە. ئەڤ دەولەتا ئیراقێ کو وەکو هووڤانە کورد 88 سالە ل هەمبەری وان شەری دکەن. و چ جاران سەرێ خوە ژ بۆ وان نەچەماندییە. لێ بەلێ کێشەیەکا مەزن ھەیە ئەو ژی ئەڤەیە کو ل ناڤخوە دا هێلەکا جاشایەتیێ و ئیراقچیتیێ ھەیە. ڤێ گۆتنا مەشھور یا کوردا ئەم دوبارە دکەین: کرمێ دارێ نە ژ دارێ بیت دار ناکەڤیت”. لێ بەلێ ڤێ جارێ گەلەک کرم ژ دارێ هەنە.


بگەڕێ بە ناو 627427 هەواڵ و بابەتدا، لە زیاتر لە 43 سەرچاوەوە.\nJanuary 10th, 2019 NRT\nبەڕێوەبەرایەتی گشتیی کەشناسی و بومەلەرزەزانی ھەرێمی کوردستان پێشبینییەکانی کەشوھەوای ئەمڕۆ و سبەینێی بڵاوکردەوە و ئاماژەی بەوە کرد، ئاسمان ساماڵ و سارد دەبێت لە کاتەکانی شەودا دەگۆرێت بۆ پەڵە هەور.\nگەڕەکێکی کۆیە هەفتەیەکە ئاوی خاوێنیان پێنەگەیشتووە\nگەڕەکی ئازادی لە کۆیە ماوەی هەفتەیەکە بێ ئاوی خواردنەوەن و بەشێک لە هاوڵاتیانی گەڕەکەکەش لەگەڵ بەڕێوەبەری ئاوی شارەکە هەوڵیانداوە کێشەکە چارەسەر بکەن.\nپەرلەمانی عێراق بۆ گفتوگۆکردن لەسەر پڕۆژە یاسای بودجە کۆدەبێتەوە\nئەمڕۆ پێنجشەممە (١٠ی کانونی دووەمی ٢٠١٩) پەرلەمانی عێراق بۆ گفتوگۆکردن لەسەر پڕۆژە یاسای بودجە و چەند پرسێکی دیکە کۆدەبێتەوە.\nهەولێر.. ٢٩٤ کەس لە کارمەندانی سەر سندوقەکانی دەنگدان پارەکەیان پێنادرێت\n٢٩٤ کەس لە کارمەندانی سەر سندوقەکانی دەنگدانی هەڵبژاردنی پەرلەمانی عێراق لە شاری هەولێر پارەکەیان پێنادرێت.\nفه‌رمانده‌ی هێزه‌كانی دژه تیرۆری عێراق گه‌یشته كه‌ركوك\nبه‌یانی ئه‌مڕۆ پێنجشه‌ممه ١٠ی كانونی دووه‌م عه‌بدولوه‌هاب ساعدی فه‌رمانده‌ی هێزه‌كانی دژه تیرۆری عێراق گه‌یشته كه‌ركوك.\nزیاتر لە یەک ملیۆن موسڵمانی ئۆیغۆر لەلایەن حکومەتی چینەوە دەستگیرکراون\nرێکخراوی نەتەوە یەکگرتووەکان بڵاویکردەوە، زیاتر لە یەک ملیۆن موسڵمانی ئۆیغۆر لەلایەن حکومەتی چینەوە خراونەتە کەمپەکانی پەروەردەکردنەوە و میدیاکانیش ئەو کەمپانەیان بە کەمپی جولەکەکان چوواندووە، کە لە سەدەی ڕابردوودا لەلایەن نازییەکانەوە زیندانی و کۆمەڵکوژ\nکەشناسی نزمترین پلەی گەرمای ناوچەکانی هەرێمی لەبەرەبەیانی ئەمرۆدا بڵاوکردەوە\nبەرێوەبەرایەتی گشتی کەشناسی و بومەلەرزەزانی هەرێمی کوردستان نزمترین پلەی گەرمای ناوچەکانی هەرێمی لە بەرەبەیانی ئەمڕۆ بڵاوکردەوە، تێیدا ناحیەی حاجی ئۆمەران سەر بە قەزای چۆمان لە سنوری پارێزگای هەولێر نزمترین پلەی گەرمای تێدا تۆمارکراوە کە ١١- یە.\nپۆلیسی گەرمیان ڕایگەیاند، بەیانی ئەمڕۆ پێنجشەممە لە قەزای کفری لە سنوری ئیدارەی گەرمیان، بەهۆی تەزووی کارەباوە هاوڵاتییەک گیانی لەدەستداوە.\nمەترسی بڵاوبونەوەی مادە هۆشبەرەکان لە عێراق زیاتربووە\nسەرچاوە دادوەرییەکانی عێراق رایانگەیاند، لە ساڵى ٢٠١٨ دا زیاتر لە ٥٠٠ تۆمەتبار بە بازرگانیکردن و بڵاوکردنەوەى مادەى هۆشبەر تەنها لە بەغداى پایتەخت دەستگیرکراون و ١٠٠ فەرمانی دیکەى گرتن بۆ بەکارهێنەران و ئەوانەى مامەڵەى پێوەدەکەن دەرچووە.\nحوسییەکان رێگە نادەن هاوکاری مرۆیی بگاتە یەمەنیەکان\nبه‌رنامه‌ی خۆراكی نه‌ته‌وه یه‌كگرتووه‌كان (ده‌بلیو ئێف پی) رایگەیاند، حوسیه‌كان رێگریان كردووه له گه‌یشتنی بڕه خۆراكی هاریكاری بە دانیشتوانی سه‌نعای پایته‌خت و ناوچه‌كانی دیکەی ژێر ده‌ستی چەکدارەکانی.\nدهۆک.. بەشێک لە خوێندکارانی کۆلێژی زانستی تەندروستی گردبوونەوە\nدژی بڕیارێکی وەزارەتی خوێندنی باڵا و توێژینەوەی زانستی حکومەتی هەرێمی کوردستان بەشێک لە خوێندکارانی کۆلێژی زانستی تەندروستی دهۆک گردبوونەوە.\nیەپەگە هەشت چەکداری بیانیی داعشی دەستگیرکرد\nلە چوارچێوەی دوایین قۆناغی ئۆپراسیۆنی گەردەلولی جزیرەدا، شەڕڤانانی یەکینەکانی پاراستنی گەل (یەپەگە) هەشت چەکداری بیانیی داعشیان دەستگیرکرد.\nلە کۆنگۆ ئۆپۆزسیۆن هەڵبژاردنەکانی سەرۆکایەتی بردەوە\nكاندیدی ئۆپۆزسیۆن فێلیكس چیسێكیدی هه‌ڵبژاردنه‌كانی سه‌رۆكایه‌تی كۆنگۆی برده‌وه و بوو بە یه‌كه‌م ركابه‌ری ئۆپۆزسیۆن كه پۆستی سه‌رۆكایه‌تی بگرێته ده‌ست له مێژووی كۆنگۆی سه‌ربه‌خۆدا.


سه‌رۆكى يه‌كێتى زانايان پێشوازى له قايمقامى قه‌زاى شێخان ده‌كات\nبه‌رواری دابه‌زاندن: 16/10/2018 : 22:54:07\nرۆژى دووشه‌ممه 15/10/2018 له باره‌گاى مه‌كته‌بى ته‌نفيزى، به‌ڕێز دكتۆر عبدالله گرتكى سه‌رۆكى يه‌كێتى زانايان؛ بێشوازيكرد كرد لە بەرێز شێخ سه‌ردار قایمقامی قەزای شێخان و به‌ڕيز شيمال عادل ئەندامی ئەنجومەنی پارێزگای دهۆك.\nئه‌مه‌و له دانيشتنێكدا، به وردى باس له ره‌وشى داموده‌زگا ئاينيه‌كانى قه‌زاى شيخان كراو جه‌خت كرايه‌وه له‌سه‌ر بايه‌خدانى زياتر به پێكه‌وه ژيانى ئاينى و هه‌ماهه‌نگى زياترى نێوان يه‌كێتى زانايان و ده‌زگاكانى قه‌زاى نابراو.\nشايه‌نى باسه؛ هه‌ريه‌ك له‌به‌ڕێزان مامۆستا مه‌لا جه‌لال خه‌يلانى جێگرى سه‌رۆك و ژماره‌يه‌ك له‌به‌ڕێزان ئه‌ندامانى مه‌كته‌بى ته‌نفيزى ئاماده‌ى دانيشتنه‌كه بوون.\nژماره‌ی سه‌ردان : 5814420


وەک پێداچوونەوەی ١٠:٢٧، ٢١ی تەممووزی ٢٠٢٠ (بینینی سەرچاوە)\nب (وردە دەستکاریی)\nوەک پێداچوونەوەی ٢٢:٢٣، ١٩ی تەممووزی ٢٠٢١ (بینینی سەرچاوە)\n(٢ دەستکاری لەلایەن ھەمان بەکارھێنەرەوە پیشاننادرێت)\n'''ویکی چاوگ''' : گرووپێکی ئایتی کوردیین لەبواری سەرچاوەی کراوەدا، دەمانەوێت پەرە و گرنگی بەو بوارە بدەین بە زمانی کوردی. ئێمە گرنگی دەدەین بە [[سەرچاوە کراوە]]، [[لینوکس]]/[[یونیکس]] بەگشتی و بە پڕۆژەی [[وێب]]، [[ڕاژەکار]] و [[ڕاژەخواز]]ی وێب. هەمان کات چوونە نێو ئەودیوی [[سیستەم]]ەکانی کارپێکردنی کۆمپیوتەر و [[پاراستن]] و بەرگریی و [[بەڕێوەبردنی ڕاژە]] و [[بەرنامەداڕێژی]]. دەمانەوێت ئەوە بنووسین و بکەین کە خۆمان بەدیمان نەکردبێت پێشتر. دەتوانیت پەیوەندیمان پێوە بگریت لە ڕێگەی [[تۆڕەکۆمەڵایەتییەکان]] یاخود ئیمەیڵی بەڕێوبەرەکان <tt> postmaster AT chawg DOT org </tt> یان پەڕەی [https://chawg.org/contact پەیوەندی] بەکاربەرە. لە خوارەوەش وەکو هەنگاوێکی نوێ، کەناڵێکی ڕادیۆی تۆمارکراومان هەیە، دەتوانن لە هەر شوێنێکی جیهان بن لە ڕێگەی مۆبایل و کۆمپیوتەرەوە یاخود بە شێوەی [[دەرهێڵ]] دایبگرن و گوێبیستی بن.\n'''ویکی چاوگ''' : گرووپێکی ئایتی کوردیین لەبواری سەرچاوەی کراوەدا، دەمانەوێت پەرە و گرنگی بەو بوارە بدەین بە زمانی کوردی. ئێمە گرنگی دەدەین بە [[سەرچاوە کراوە]]، [[لینوکس]]/[[یونیکس]] بەگشتی و بە پڕۆژەی [[وێب]]، [[ڕاژەکار]] و [[ڕاژەخواز]]ی وێب. هەمان کات چوونە نێو ئەودیوی [[سیستەم]]ەکانی کارپێکردنی کۆمپیوتەر و [[پاراستن]] و بەرگریی و [[بەڕێوەبردنی ڕاژە]] و [[بەرنامەداڕێژی]]. دەمانەوێت ئەوە بنووسین و بکەین کە خۆمان بەدیمان نەکردبێت پێشتر. دەتوانیت پەیوەندیمان پێوە بگریت لە ڕێگەی [[تۆڕەکۆمەڵایەتییەکان]] یاخود ئیمەیڵی بەڕێوبەرەکان <tt> Webmaster AT chawg DOT org </tt> یان پەڕەی [https://chawg.org/contact پەیوەندی] بەکاربەرە. لە خوارەوەش وەکو هەنگاوێکی نوێ، کەناڵێکی ڕادیۆی تۆمارکراومان هەیە، دەتوانن لە هەر شوێنێکی جیهان بن لە ڕێگەی مۆبایل و کۆمپیوتەرەوە یاخود بە شێوەی [[دەرهێڵ]] دایبگرن و گوێبیستی بن.\n==بڵاگی چاوگ کراوەتەوە==\n== بڵۆگی چاوگ کراوەتەوە ==\nوەک پێداچوونەوەی ٢٢:٢٣، ١٩ی تەممووزی ٢٠٢١\nویکی چاوگ : گرووپێکی ئایتی کوردیین لەبواری سەرچاوەی کراوەدا، دەمانەوێت پەرە و گرنگی بەو بوارە بدەین بە زمانی کوردی. ئێمە گرنگی دەدەین بە سەرچاوە کراوە، لینوکس/یونیکس بەگشتی و بە پڕۆژەی وێب، ڕاژەکار و ڕاژەخوازی وێب. هەمان کات چوونە نێو ئەودیوی سیستەمەکانی کارپێکردنی کۆمپیوتەر و پاراستن و بەرگریی و بەڕێوەبردنی ڕاژە و بەرنامەداڕێژی. دەمانەوێت ئەوە بنووسین و بکەین کە خۆمان بەدیمان نەکردبێت پێشتر. دەتوانیت پەیوەندیمان پێوە بگریت لە ڕێگەی تۆڕەکۆمەڵایەتییەکان یاخود ئیمەیڵی بەڕێوبەرەکان Webmaster AT chawg DOT org یان پەڕەی پەیوەندی بەکاربەرە. لە خوارەوەش وەکو هەنگاوێکی نوێ، کەناڵێکی ڕادیۆی تۆمارکراومان هەیە، دەتوانن لە هەر شوێنێکی جیهان بن لە ڕێگەی مۆبایل و کۆمپیوتەرەوە یاخود بە شێوەی دەرهێڵ دایبگرن و گوێبیستی بن.\nسەردانی یەک لەو بەستەرانەی (کەناڵانەی) دانراون بکە بۆ گوێگرتن لە نوێترین ئەڵقەی پۆدکاست\nبڵۆگی چاوگ کراوەتەوە\nوەرگیراو لە «https://chawg.org/w/index.php?title=دەستپێک&oldid=3819»


لە كۆبانێ هێزەكانی ڕوسیا دەست بەسەر بنكەیەكی ئەمریكادا دەگرن – تۆڕی میدیایی خەڵک\nلە كۆبانێ هێزەكانی ڕوسیا دەست بەسەر بنكەیەكی ئەمریكادا دەگرن\n2019/11/16 - 11:11 AM\nهێزەكانی روسیا لە باكووری خۆرهەڵاتی سوریا، دەست بەسەر بنكەیەكی سەربازیی ئەمریكادا دەگرن و فڕۆكە جەنگیەكانی تێدا جێگردەكەن، ئەم هەنگاوەی ڕوسەكانیش دوای پاشەكشەكردنی هێزە ئەمریكاییەكانە لەو ناوچەیە.\nبەپێی هەواڵێكی ئاژانسی (سپۆتنیگ)ی ڕوسی” لەنزیك كۆبانێ لە باكووری خۆرهەڵاتی سوریا، دوا پاشەكشەكردنی هێزەكانی ئەمریكا لە ناوچەكە، پۆلیسی سەربازی روسیا بە هیلیكۆپتەر چوونە نێو سەربازگەكی ئەمریكایی لە ناوچەكە”.\nئاژانسەكە بڵاویكردووەتەوە”هێزەكانی سوپای سوریا لەو سەربازگەیە جێگربوون وچاوەڕوان دەكرێت روسیا بیكاتە سەربازگەی سەرەكی خۆی لەو ناوچەكەدا، لەنێو بنكە سەربازییەكەشدا هۆڵێكی لەشجوانی و شوێنی خەوتن و جگەرەكیشان و یارییە ئەلیكترۆنیەكانی تێدایە”.\nكێشە نێوخۆییەكانی بزووتنەوەی ئیسلامی سەرهەڵدەداتەوە\nسەعدی پیرە، ووردەكاری ئەندامانی بەشدار لە كۆنگرەی یەكێتی ئاشكرا دەكات\n2020/08/08 - 1:45 PM\nوتەبێژی وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا 2125 كەس تووشی كۆرۆنا بوون.\nسیما سادات لاری وتەبێژی وەزارەتی تەندروستی ئێران لە كۆنفڕانسێكی ڕۆژنامەوانیدا ڕایگەیاند، لە 24 كاتژمێری ڕابردوودا 2125 كەس لە ئێران تووشی ڤایرۆسی كۆرۆنا بوون و 132 كەسیش گیانیان لە دەستداوە.\nوتیشی”لە سەرەتای دەركەوتنی ڤایرۆسەكە تاكو ئەمڕۆ 324 هەزار و 692 كەس لە ئێران تووشی كۆرۆنا بوون”.\nئاماژەی بۆ ئەوەش كرد، هەر بەهۆی ڤایرۆسەكەوە تا ئێستا 18 هەزار و 264 كەس لە ئێران گیانیان لە دەستداوە.\n2020/08/08 - 11:40 AM\nدیمەنی منداڵێكی هەژار تۆڕە كۆمەڵایەتییەكانی تەنیوە.\nتۆڕی سپوتنیك بڵاویكردەوە، تۆمارێكی ڤیدیۆیی منداڵێكی هەژار بەناوی عوسمان كە نازانێت مۆز بخوات تۆڕە كۆمەڵایەتییەكانی تەنیوە.\nلە تۆمارەكەدا، منداڵە هەژارەكە لە سەرەتادا نازانێت مۆزەكە چۆن بخوات و لە سەرەتادا دەیەوێت پێستەكەی بخوات.\nبەكارهێنەرانی تۆڕە كۆمەڵایەتییەكان هەڵوێستی جۆراوجۆریان لەبارەی تۆمارەكەوە بڵاوكردووەتەوە و هەندێكیان ئاماژە بۆ ئەوە دەكەن، ئەوان زۆر كاریگەر بوون بە ڤیدیۆكە و ئەمەش كاریگەری درووستبوونی چینە كۆمەڵایەتییەكانە لە ئێران و خراپ بەكارهێنانی دەسەڵات لەلایەن بەرپرسانی ئێرانەوەیە.\nبەشێكی دیكەش پێیان وایە، بڵاوكردنەوەی ئەم جۆرە تۆمارە ڤیدیۆییانە بۆ منداڵێكی هەژار باش نییە و ئەو منداڵەی پێ دەشكێت و بابەتێكی نامرۆڤانەیە.\nاین کودک اهل خراسان جنوبی هست.\nA post shared by تبلیغات پذیرفته میشود دایرکت💜 (@ii_.roya) on Aug 3, 2020 at 12:32am PDT\n2020/08/08 - 10:10 AM\nبەپێی نوێترین ئامار، زیاتر لە١٩ ملیۆن و ٥٤٨ هەزار تووشبووی کۆرۆنا لەجیهاندا تۆمارکراون.\nبەپێی نوێترین ئامار لەسەرەتای بڵاوبوونەوەى ڤایرۆسی کۆرۆنا تاکو ئێستا زیاتر لە ١٩ ملیۆن و ٥٤٨ هەزار تووشبووی ڤایرۆسی کۆرۆنای نوێ تۆمارکراون.\nهەر بەپێی ئەو ئامارە، لەوماوەیەدا زیاتر لە١٢ملیۆن و ٥٤٩ هەزار کەس چاکبوونەتەوە، کە لەبەرامبەردا زیاتر لە ٧٢٤ هەزار کەس گیانیان لەدەستداوە، ئەوانی دیکەش لەژێر چارەسەردان.


کۆچی دوایی پێشمەرگەیەکی دێرینی حیزبی دێموکرات – KDPmedia\nHomeهەواڵکۆچی دوایی پێشمەرگەیەکی دێرینی حیزبی دێموکرات\nپێشمەرگەیەکی دێرینی حیزبی دێموکراتی کوردستان کۆچی دوایی کرد.\nبەپێی ڕاگەیەندراوی کۆمیسیۆنی پێشمەرگەی حیزبی دێموکراتی کوردستان ئێوارەی ڕۆژی شەممە، ٨ی جۆزەردان، کاک محەممەد خنکاڵی، پێشمەرگەیەکی دێرین و تێکۆشەری ڕۆژە سەختەکانی حیزبی دێموکراتی کوردستان، کۆڕی هاوسەنگەرانی بەجێ هێشت.\nکاک محەممەد خنکاڵی ساڵی ١٣٣٦ی هەتاوی لە بنەماڵەیەکی نیشتمانپەروەر لەدایک ببوو، ساڵی ١٣٥٨ی هەتاوی پێوندیی بە حیزبی دێموکراتی کوردستانەوە گرت و ساڵی ١٣٦١ی هەتاوی بە ڕەسمی بووە پێشمەرگە و تا دواساتەکانی ژیانی لە ڕیزی تێکۆسەرانی دێموکراتدا خزمەتی بە حیزب و گەلەکەی کرد.\nکاک محەممەد لە هێزی شەهید ئاوارە، کۆمیتەی بەری مێرگان، دەستەی شەهید محەممەد زەینی، ناوەندی سپی‌سەنگ و هێزی پارێزگاری ئەرکە حیزبییەکانی بەجێ گەیاندووە. ناوبراو لە زۆر شەڕی قارەمانانەی وەک شەڕەکانی خدراوێ، ئاڵیەمەران و بەری‌مێرگان نەڵێن، پیرانان، لاجان، بەربنە، کانیەڕەشی شنۆ و شیمالی کوردستان‌دا بەشداریی قارەمانانەی کردووە و لە تەمەنی پێشمەرگایەتیی‌دا ٣ جار بریندار بووە و هەموو جارێ دوای ساڕێژبوونەوەی برینەکانی گەڕاوەتەوە سەنگەری خەباتی پێشمەرگانە و خۆنەویستانە و بەوپەڕی سەخاوەتەوە لە خزمەتی گەلەکەی بەردەوام بووە.\nکاک محەممەد پێشمەرگەیەکی فیداکار، تێکۆشەرێکی ماندوویی‌نەناس و خەباتکارێکی بەئەمەگ و دڵسۆزی حیزبی دێموکراتی کوردستان بوو و، تا کۆتایی تەمەنی ئەوەی لە دەستی هات بۆ خزمەت بە گەلەکەی درێغی نەکرد و ڕێبوارێکی بە ئەمەگی ڕێی شەهیدانی سوورخەڵاتی گەلەکەمان بوو.\nکاک محەممەد سەرەڕای برینەکانی سەرجەستەی، بەداخەوە ماوەی چەند ساڵێک بوو تووشی نەخۆشیی شێرپەنجە ببوو و لەگەڵ ژان و ئازارێکی زۆر بەرەوڕوو بوو و ،دوای بەربەرەکانییەکی زۆر لەگەڵ مەرگ، بەداخەوە ڕۆژی ٨ی جۆزەردانی ١٤٠٠ی هەتاوی کۆچی دوایی کرد.\nکۆمیسیۆنی پێشمەرگەی حیزبی دێموکراتی کوردستان بەبۆنەی مەرگی کاک محەممەد خنکاڵی سەرەخۆشی لە بنەماڵە و خزم و کەسوکار و هاوسەنگەرانی دەکا و خۆی بە شەریکی خەمیان دەزانێ.


ANF | ئاستی ئابووریی جیهان دەگۆڕێت و تورکیاش لە چەقیندایە\nدووشه‌ممه, 18 Feb 2019\nئاستی ئابووریی جیهان دەگۆڕێت و تورکیاش لە چەقیندایە\nبەگوێرەی دوایین زانیاری و داتاکان کە لەلایەن بانکی جیهانەوە بڵاوکراونەتەوە، وڵاتی هندستان ڕیزبەندی شەشەمی گەورەترین ئابووری جیهانی بەدەستهێناوە. وڵاتی چین لە ساڵی ٢٠٣٠ دا ئەمەریکا تێدەپەڕێنێت و دەبێتە هێزی یەکەمی ئابووریی لە جیهاندا.\nچوارشه‌ممه, 11 Jul 2018, 12:07\nبەگوێرەی داتا و زانیارییە ئابووریەکانی ساڵی ٢٠١٧ کە لەلایەن بانکی جیهانەوە ئاشکراکراون، بڕی خەزێنەی نەتەوەیی و قەبارەی ئابووریى هەموو وڵاتان گەیشتووەتە ٨٠ تریلیۆن و ٦٠٠ ملیار دۆلار. ڕاگەیەندرا بەگوێرەی ساڵی پێشتر، ئابووریی سەرانسەری جیهان بە بڕی ٤ تریلیۆن و ٧٠٠ ملیار دۆلار زیادی کردووە.\nئەمەریکا بە ١٩ تریلیۆن و ٣٩٠ ملیار دۆلار هێشتا گەورەترین ئابووریی جیهانی لەدەستدایە. ئەوەی کە زۆر لە ئەمەریکاوە نزیکە کۆماری گەلی چینە. بەو پێیەش خەزێنەی ناوخۆیی و قەبارەی ئابووریى چین گەیشتووەتە ١٢ تریلیۆن و ٢٣٧ ملیار دۆلار.\nوڵاتی ژاپۆن بە بڕی ٤ تریلیۆن و ٨٧ ملیار دۆلار بووەتە خاوەنی سێیەم گەورەترین ئابووریی لە جیهاندا. وڵاتی ئەڵمانیاش بە بڕی ٤ تریلیۆن و ٦٧٧ ملیار دۆلار، ڕیزبەندی چوارەمی لە جیهاندا بەدەستهێناوە. وڵاتی بەریتانیای گەورەش بە بڕی ٢ تریلیۆن و ٦٢٢ ملیار دۆلار، لە ڕیزبەندی پێنجەمدا هاتووە.\nوڵاتی هندستان، فەرەنسای لە ڕیزبەندیی شەشەمدا دەرکرد\nبەگوێرەی داتا و زانیاریەکانی بانکی جیهان پاش وڵاتی چین وڵاتێک کە زۆر گەورە بووە هندستانە، کە ڕێژەی دانیشتوانەکەی ملیارێک و ٣٠٠ ملیۆن کەسە. وڵاتی هندستان بە بڕی ٢ تریلیۆن و ٥٩٧ ملیار دۆلار، لە ڕیزبەندی شەشەمی وڵاتانی جیهاندا جێی گرتووە. بەو پێیەش فەرەنسا کە پێشتر ڕیزبەندی شەشەمی گرتبوو، بە بڕی ٢ تریلیۆن و ٥٨٢ ملیار دۆلار کەوتە ڕیزبەندیی حەوتەمی وڵاتانی جیهانەوە.\nوڵاتی بەرازیل کە ڕێژەی دانیشتوانەکەی ٢٠٠ ملیۆن کەسە، خەزێنەی نەتەوەیی ناوخۆیی و قەبارەى ئابووریى بڕی ٢ تریلیۆن و ٥٥ ملیار دۆلارە. پاش بەرازیل وڵاتی ئیتالیا دێت کە خەزێنەی نەتەوەییەکەی و قەبارەى ئابوورییەکەی بڕی یەک تریلیۆن و ٩٣٤ ملیار دۆلارە.\nپاش ئیتالیاش، وڵاتانی کەنەدا، ڕووسیا، کۆریای باشوور، ئوستورالیا، ئیسپانیا، مەکسیک و ئەندۆنیزیا لە ڕیزبەندیی گەورەترین هێزی ئابووری جیهاندا، جێگەیان گرتووە.\nتورکیای ئاکەپە هەرچی دەکات ناتوانێت لە ڕیزبەندیی ١٧یەمین تێپەڕێنێت\nسەرۆک کۆماری تورکیا ئەردۆغان، چەندین ساڵە درۆی 'ئێمە دەبینە دەیەمین وڵات لە جیهاندا کە بەهێزترین ئابووری هەبێت' دەکات. لە ساڵی ٢٠١٧شدا تورکیا دیسان لە ڕیزبەندی ١٧یەمیندا مایەوە.\nبە گوێرەی بانکی جیهان، تورکیا کە خەزێنەی نەتەوەیی بڕی ٨٥١ ملیار دۆلارە، پاش وڵاتی ئەندۆنیزیا لە ڕیزبەندیی ١٧یەمیندا جێگەی گرتووە. بە گوێرەی خەمڵاندنی 'ناوەندی لێکۆڵینەوەی ئابووری و بازرگانی- سەنتەر فۆر ئیکۆنۆمیکس ئاند بزنس ریسێرچ'، هەتا ساڵی ٢٠٣٢ تورکیا ناتوانێت تەنانەت لە ڕیزبەندی ١٢یەمینی جیهانیشدا جێ بگرێت.\nبە گوێرەی هەمان ئەو داتا و زانیارییانەی بانکی جیهان، دەکرێت کۆماری گەلی چین، لە ماوەی ١٢ ساڵی داهاتوودا ئەمەریکا تێپەڕێنێت و لە ڕیزبەندی یەکەمی خاوەن گەورەترین ئابووریی جیهاندا جێگە بگرێت.\nبە گوێرەی ئەو خەمڵاندنانە، لە ساڵانی داهاتوودا، وڵاتی چین لە ڕیزبەندی یەکەم و ئەمەریکا لە ڕیزبەندی دووەم و وڵاتی هندستانیش لە ساڵی ٢٠٣٢ دا لە ڕیزبەندی سێیەمدا جێ دەگرن.\nهەر بە گوێرەی ئەو خەمڵاندنانە، ئەو وڵاتانەی، کە لە ساڵی ٢٠٣٢ دا لەناو ڕیزبەندی ١٠ وڵاتانی خاوەن گەورەترین ئابووری جیهاندا جێ دەگرن، بریتین لەم وڵاتانە: چین، ئەمەریکا، هندستان، ژاپۆن، ئەڵمانیا، بەرازیل، بەریتانیا، کۆریای باشوور، فەرەنسا و ئەندۆنیزیا.\nگاسپار میکلۆس فەیلەسوفى هەنگاری ئۆجالان دەشوبهێنێت بە ٥ رێبەرە مێژووییەکەى جیهان\nچیرۆکى شەهید سیروان رەئوف؛ هونەری ئاوێتەى ئاگر\nتەڤگەر پرسی دەستگیرکراوانی بادینانی گەیاندە کۆنسەی ئەورووپا و CPT\nکەجەکە بە بۆنەى کۆچی دوایى مامۆستا عەبدولکەریم شارباژێڕییەوە پەیامێکى سەرەخۆشیى بڵاوکردەوە\nئیلهام ئەحمەد لە وێڵزی بەریتانیا سەردانى ئیمام شیشی مانگرتووى کرد\nلەعەفرین ٢تەقینەوە ڕوویدا\nنامەیەکی دەستنووسی ئۆجالان بڵاوکرایەوە\nرێپێوانى درێژمەوداى کوردستانیان لە یوتۆبۆریی سوید کۆتایى پێهات\nله تووفارا مافی هاوڵاتیبوونی فه‌خری به ئۆجالان درا\nڕووحانی: فشارێكی سه‌ختی ئابووریمان له‌سه‌ره


ڕێگریی جەماوەری سووریا لە پەڕینەوەی کاروانێکی سەربازیی ئەمریکا لە پارێزگای حەسەکە - SAHAR KURDISH (Sorani)\nMay 29, 2020 13:50 Asia/Tehran\nدانیشتووانی دوو گوندی باکووری ڕۆژھەڵاتی سووریا کاروانێکی سەربازیی ئەمریکایان کە بە تەمابوو لەم ناوچەیە بپەڕێتەوە، پاشگەز کردەوە.\nبە پێی ڕاپۆرتی ھەواڵدەریی فەرمیی سووریا(سانا) خەڵکی گوندەکانی «ئەلقاھرە»و«ئەلدەشیشە» لە«تەل تەمەر»ی سەربە پارێزگای «حەسەکە»ی باکووری ڕۆژھەڵاتی سووریا ڕۆژی پێنج شەممە بە ھاویشتنی بەردو ھەڵدانی دروشم ڕێیان لە پەڕینەوەی ترۆمبیلە ئەمریکییەکان گرت.\nڕۆژی چوارشەممەش ھێزەکانی سوپای سووریا کە لە ناوچەی «تەل تەمەر» جێگیرن ھەر بە ھەنگاوێکی ھاوشێوەی خەڵک ڕێگر بوون لە بەردەم پەڕینەوەی کاروانێکی لەشکریانی ئەمریکی.\nئەمریکاو ھاوپەیمانەکانی بە بیانوی خەباتی دژی تاقمە تیرۆریستییەکان بە شێوەیەکی نایاسایی و بە بێ مۆڵەتی دەوڵەتی سووریا ھێزەکانیان لەم وڵاتەدا مۆڵ داوە.\nدیمەشق گەلێک جار ڕایگەیاندووە کە، ھەنگاوەکانی ئەمریکاو ھاوپەیمانەکانی لە سووریا بەواتی داگیرکارییە.\nئەمەو لە لایەکی دیکەوە، کەناڵی «ئەلئەخبارییە»ش لە ڕاپۆرتێکدا ڕایگەیاند، ھێزەکانی تورکیا بۆ تاڵان و بڕۆی بەروبووی کشت و کاڵی باکووری ڕۆژھەڵاتی سووریا دەیان کامپاینیان ھێناوەتە ئەم وڵاتەو ھەڕەشە لە جوتیاران دەکەن کە ئەگەر بێتو پێملی فەرمانەکانیان نەبن، مەزراو بەرھەمەکانیان دەسووتێنن.\nسوپای تورکیاش ھەر بە بیانوی خەباتی دژی تیرۆریستان بەشێک لە ناوچەکانی باکووری سووریای داگیرکردووەو کۆمەڵێک لە لەشکریانی خۆی لەم ناوچانەدا مۆڵ داوە. داگیرکارییەکانی تورکیا لە باکووری سووریاو داکۆکی کردنی لە بڕێک لە تاقمە تیرۆریستەکان لەگەڵ ئیدانەکردنی بەربڵاوی نێونەتەوەیی دا بەرەوڕوو بووەتەوە.


هەمەڕەنگ :: 24/04/2019 :: 1199 جار بینراوە\nتاگ :: هەمەڕەنگ سەیر و سەمەرە\nگومانی تێدانییە کە جەستەی مرۆڤ بە ئاڵۆزترینەکان دادەنرێت، هەموو خانەیەکی جەستە تایبەتمەندی و فەرمانی خۆی هەیە.\nکاتێک زانیاری لەسەر جەستەی مرۆڤ دەخوێنینەوە هەمیشە بە زانیاری نوێ ئاشنا دەبین هەروەکو ئەم پێنج زانیاریە سەیرو سەمەرەیە:\nمێشکی مرۆڤ لەتوانایدایە وەکو گڵۆپێک ڕووناکی ببەخشێت، تائێستا زانیوتە مێشکی مرۆڤ بەشی گڵۆپێکی بچووک کارەبا بەرهەم دەهێنێت، ئەمەیش لەبەرئەوەی زیاتر لە ١٦٠ موولوولەی خوێنی تیدایە.\nددانی مرۆڤ هاوشێوەی ددانی ماسی قرشە، ئەم ڕاستیە زۆرێک لە کەسەکان شۆک دەکات، کە ددانی مرۆڤ هەمان هێز و توانای ماسی قرشی هەیە کە لەتوانایدایە بەکەمترین ماوە کەسێک لەت لەت بکات و بیخوات.\nترشەڵۆکی گەدەی مرۆڤ لەتوانایدایە مەکینەی ڕیشتاشین بتوێنێتەوە، ئایا تائێستا زانیوتە کە ترشەڵۆکی گەدەی مرۆڤ دەتوانێت پێست بسوتێنێت و کونی بکات و مەکینەی ریش تاشین بتوێنێتەوە، ئەمەیش تەنها لەبەرئەوەیە جەستە لە بەکتریای زیان بەخش بپارێزێت.\nڕووخساری مرۆڤ لەتوانایدایە ٧٠ هەزار ئاماژە دەرببڕێت، زۆربەمان پێمان وابووە کە لە یەک دوو ئاماژە بترازێت ڕووخسار ناتوانێت هیچیتر دەرببرێت بەڵام ڕاستیەکە ئەوەیە کە ڕووخسار لەتوانایدایە ٧٠ هەزار ئاماژە دەرببڕێت جگە لە پێکەنین و خەمباری و هەندێکیتر.\nمنداڵەکانت ئێسکی زیاتریان هەیە لەتۆ، تائێستا زانیوتە کە منداڵ ٦٠ پارچە ئێسکی لە مرۆڤی گەورە زیاترە، بەڵام بۆکوێ دەچن ئەم ئێسکانە؟ وەڵامەکە ئەوەیە کە منداڵ بەکۆمەڵێکی زۆر لە قرتێنکەوە لەدایک دەبن دواتر لەگەڵ گەورەبووندا یەک دەگرن و دەگۆڕێن بۆ ئێسک.


موئمینە حوسێن دەرار - ویکیپیدیا، ئینسایکڵۆپیدیای ئازاد\nموئمینە حوسێن دەرار\n١ی حوزەیرانی ١٩٩٠\nعەلی سەبیح، جیبۆتی\nچالاکییەکانی لە دژەتیرۆر\nموئمینە حوسێن دەرار (لەدایکبووی ١ی حوزەیرانی ١٩٩٠ لە عەلی سەبیح، جیبۆتی) ئەفسەری لێکۆڵینەوەی دژە تیرۆری جیبۆتییە. لە ٧ی ئازاری ٢٠١٩، لەلایەن حکوومەتی ئەمریکاوە خەڵاتی ئازایەتی ژنانی نێودەوڵەتی پێدرا.\nموئمینە حوسێن منداڵی گەورەی خێزانەکە ٨ منداڵییەکەی بوو. دوای ئەوەی لە ساڵی ٢٠١٢، خوێندنی لەزمانی ئینگلیزی تەواوکرد ئەوا لە ٢٠١٣ پەیوەندی بە یەکەکانی پۆلیس کرد. دواتر لەڕیزەکانی پۆلیس، ھەرزوو ئەرکی لێکۆڵەکاری گەورەی پێدرا لە لێکۆڵینەوە و دژە تیرۆریی. موئمینە بەشداریکرد لە لیکۆڵینەوەیەکی گەورەی تیرۆری لەسەر بزووتنەوەی شەبابی موجاھیدی کە گرووپێکی تووندڕەوی تیرۆریستین، ئەمەش وایکرد کە چەندین ھێرشی گەورەی تیرۆریستی لە جیبۆتی پووچەڵبکرێتەوە لە ساڵی ٢٠١٤.\n^ ی ا ب "Biographies of the Finalists for the 2019 International Women of Courage Awards". www.state.gov. لە ڕەسەنەوە ئەرشیڤ کراوە لە 2019-03-05. لە ڕێکەوتی 2019-03-12 ھێنراوە. پارامەترەکە |url-status= پشتگوێ خرا (یارمەتی); بەدواداچوون بۆ ڕێکەوت بکە لە: |access-date= (یارمەتی)\n^ "Ambassade des Etats-Unis / Police Nationale: Le premier prix de la " Femme de Courage de Djibouti " décerné à la jeune enquêtrice Moumina Houssein Darar" (بە زمانی فەڕەنسی). لە ڕەسەنەوە ئەرشیڤ کراوە لە ٤ی نیسانی ٢٠١٩. لە ڕێکەوتی 2019-03-12 ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\nوەرگیراو لە «https://ckb.wikipedia.org/w/index.php?title=موئمینە_حوسێن_دەرار&oldid=669037»\nئەم پەڕەیە دواجار لە ٢٢:٠٠ی ١٩ی ئازاری ٢٠٢٠ نوێ کراوەتەوە.


سیرا لێئۆن وره پته‌وه‌كانی مرۆڤ له‌و خاكه سووتاوه – Denegkan\nسیرا لێئۆن وره پته‌وه‌كانی مرۆڤ له‌و خاكه سووتاوه\nbyسیروان\tJuly 2, 2012\tگشتی\nسیرا لێئۆن نیشتمانێكی ره‌شتاڵه‌یه. له كه‌ناره‌كانی زلزه‌ریای ئاتلانتیك، وه‌ڵاتێكی كۆمارییه ده‌كه‌وێته رۆژئاوای ئافریقیاوه. پاش ده‌یان ساڵ له شه‌ڕی خوێناوی ناوخۆ، وه‌ڵاته‌كه له ساڵی 2000 به دواوه سه‌رقاڵی خۆبنیاتنانه‌وه و خۆدروست كردنه‌وه‌یه. وه‌ڵاته‌كه به یه‌كێك له هه‌ژارترین وه‌ڵاتانی جیهان داده‌نرێت. رووبه‌ری خاكه‌كه‌یان نزیكه‌ی 72 هه‌زار كیلۆمه‌تری چوارگۆشه‌یه. ژماره‌ی دانیشتوانی نیزكه‌ی پێنج ملیۆن و سێ سه‌د هه‌زارن. له كۆی 169 وه‌ڵات، ئه‌م ژماره 158 ی پێدراوه له لایه‌ن رێكخراوی “سندوقی گه‌شه‌ی مرۆڤانه”وه. رێكخراوی ناوبراو چاودێریی ته‌مه‌ن و په‌روه‌رده و نه‌خوێنده‌واری و ئاستی داهات ده‌كات له سه‌رانسه‌ری جیهاندا. سه‌باره‌ت به یاریزانێكی كه‌مئه‌ندام له‌و وه‌ڵاته گۆڤارێكی ئه‌ڵه‌مانی راپۆرتێكی سه‌رنجڕاكێشی بڵاوكردۆته‌وه.\nپه‌یامنێری گۆڤاری به نێوبانگی “دێر شپیگل”ی ئه‌ڵه‌مانی “شتێپان ئۆرس” له شاری ئاكرا-ی ئه‌و وه‌ڵاته‌وه به ناوی “به‌ختی دووه‌می ماكسوێڵ” ده‌نووسێت:\nكاتێك یاخیبوانن دایان به‌سه‌ر وه‌ڵاته‌كه‌یدا، گوله‌یه‌ك ده‌یپێكێت. ماكسوێڵ فۆرناه لاقی چه‌پی له شه‌ڕدا بزر ده‌كات. به‌ڵام ئێمڕۆ ئه‌و له وه‌ڵاته‌كه‌ی خۆی، له سیرا لێئۆن ئه‌ستێره‌یه‌كه. تیپێكی نایابی تۆپیپێ رووبه‌ری ژیانێكی نوێی به‌و مرۆڤه به‌خشیوه.\nماكسوێڵ فۆرناه ئه‌و كه‌سه‌یه كه شه‌ڕ ده‌ناسێت و شه‌ڕ له بیر ناكات. بۆ ئه‌و مرۆڤه، رۆژی 6.1.1999 رۆژێكه له بیر ناكرێت. ماكسوێڵ له‌و رۆژه‌دا لاقێكی له ده‌ست ده‌دات و له‌و رۆژه‌وه ئیتر كه‌مئه‌ندامه. له‌و رۆژه‌دا چه‌كداران هێرش ده‌كه‌نه سه‌ر ماڵێك. له باكوری پایته‌ختی وه‌ڵاته‌كه‌دا، ئه‌و چه‌كداره هێرشبه‌رانه ئاگر له ماڵێك به‌ر ده‌ده‌ن. ئه‌میش كه له ماڵه‌كه‌دا ده‌بێت، راده‌كاته ده‌ره‌وه‌ی ماڵه‌كه، بۆ دواجار له ژیانیدا “وه‌كو لاوێكی شازده ساڵه‌ی پڕ وزه” راده‌كات. ئه‌و رۆژه ماكسوێڵ ته‌نها سێ هه‌فته بوو ته‌مه‌نی ببوو به شازده ساڵ. به‌ڵام گوله‌یه‌ك قاچی چه‌پی ده‌پێكێت و ده‌كه‌وێته سه‌ر خاك و خۆڵی ئه‌و ناوه. هاوار ده‌كات. ده‌بینێت چۆن دایكی به‌ره‌و لای راده‌كات، راكردنی دایكێك به‌مه‌به‌ستی كۆمه‌ككردنی جگه‌رگۆشه‌یه‌كی. به‌ڵام ئه‌و ساته، ساتێكه هه‌رگیز ماكسوێڵ هه‌رگیز له یادی ناكات، له‌و ساته تیژتێپه‌ڕه‌دا، ئه‌م قاچی له ده‌ست ده‌دات و دایكیشی ژیانی. چه‌كداره هێرشكاره‌كان به به‌رچاوی ماكسوێڵ-ه‌وه دایكی ده‌كوژن.\nله ڤێستیڤاڵی گۆڵدا ئاكرۆپاتیك.\nتیمی تۆپی پێی سیرالێئۆن كه تازه له شاری ئاكرا ده‌گه‌ڕانه‌وه به‌رانبه‌ر به تیمی نیگه‌ر یارییان كردبوو. یارییه‌كی تۆپی پێ كه 11به هیچ بردبوویانه‌وه. یارییه‌كه له فێستیڤاڵی گۆڵكردن ده‌چوو. له‌سه‌ر ئه‌و چیمه‌نه یاریزانانی تیپه‌كه له ژێر تیشكی رۆژدا ده‌بریسكانه‌وه و پێشانیان دا چه‌ند شاره‌زای یاری تۆپی پێین و چۆن ده‌توانن به‌شێوه‌یه‌كی باش یاری بكه‌ن. ئه‌وان ده‌یانتوانی 20 گۆڵیش تۆمار بكه‌ن. پاش ته‌واو بوون باوه‌شیان له ئه‌ندامانی تیمی به‌رانبه‌ر دا. دڵیان ده‌دانه‌وه. پاشان پێكه‌وه له‌سه‌ر به‌رزاییه‌كی كه‌سك گۆرانی سه‌ركه‌وتن و شادییان ده‌گوته‌وه. به‌رزاییه‌ك كه سه‌كۆی خوێندنگه‌یه‌كه له نزیك ئه‌و یاریگه‌یه.\nشاری ئاكرا ئیمساڵ یارییه‌كانی “جامی ئافریقیای تۆپی پێ بۆ كه‌مئه‌ندامان”ی تێیدا ساز ده‌كرێت، له‌و شاره 15 یاریزانی كه‌مئه‌ندامی سیرا لێئۆن له راهێنان دان و ئاماده‌ی یاری كردنن. ئاماده‌بوون به مه‌به‌ستی سه‌ركه‌وتن.\nماكسوێڵ فۆرناه-ی ته‌مه‌ن 28 ساڵه، له هێڵی ناوه‌ڕاست یاری ده‌كات. كاپتنی تیپه‌كه‌یانه. له‌سه‌ر ده‌ستی چه‌پی له بری په‌ڕۆی كاپتنی ئاڵای وه‌ڵاته‌كه‌ی گرێ داوه. ئه‌و ناوی یاریكردنی “كالۆن”ه. یاریزانێكی به نێوبانگی وه‌ڵاته‌كه‌یه‌تی. بێگومان له وه‌ڵاتێكی بیابانی رۆژئاوای ئافریقیای پێنج ملیۆنی هه‌ژاردا یاریزانی به‌نێوبانگ ده‌گمه‌نن.\n“من ژیانی خۆمم خۆشده‌وێت”.\nله وه‌ڵاته نزیكه‌ی هه‌موو كه‌سێك ده‌ستێكی یان لاقێكی له شه‌ڕی یانزه‌ساڵه‌ی ناوخۆدا بزر كردووه، شه‌ڕێك كه له 1991 – 2002 پایته‌ختی وه‌ڵاته‌كه‌ی كردبوو به رووبه‌رێكی ترسناك. سه‌رهه‌ڵدێرانی له‌شكری یه‌كێتی شۆڕشگێڕان، به زۆر مێردمنداڵانیان به‌ره‌و شه‌ڕ ره‌وانه ده‌كرد. له‌و یانزه ساڵه‌دا زۆرتر له په‌نجا هه‌زار كه‌س له شه‌ڕدا هاتنه كوشتن.\nماكسوێڵ فۆرناه ده‌ڵێت:\nجاربه‌جار به سه‌ختی ده‌ست به گریان ده‌كه‌م. له‌به‌ر بیركردنه‌وه‌ی ئه‌و یادگارییه تاڵه، بیره‌وه‌ری ئه‌و رۆژه‌ی كه دایكم ویستی فریای من بكه‌وێت و كوشتیان. به‌به‌رچاوی خۆمه‌وه كوشتیان. هه‌ندێ جار له‌پڕ ئه‌و كوشتنه دێته‌وه به‌رچاوم و ده‌ست به گریان ده‌كه‌م.\nماكسوێڵ فۆرناه كه له‌سه‌ر ته‌له‌فۆنه ده‌ستییه‌كه‌ی دیمه‌نی گۆڵێكی لیئۆنێل مێسی هه‌یه چۆن له دووری په‌نجا مه‌تره‌وه تۆپ ده‌بات و گۆڵ ده‌كات، سه‌رسامه به توانای ئه‌و یاریزانه.\nماكسوێڵ فۆرناه جگه له یاریكردن سه‌رقاڵی فێربوونی چه‌ند به‌رنامه‌یه‌كی كۆمپیوته‌ره و باس له په‌روه‌رده و پیشه‌فێربوون ده‌كات. ئه‌و ده‌ڵێت: ده‌بێت له‌م وه‌ڵاته‌دا په‌روه‌رده و پیشه‌فێربوون هه‌بێت و مرۆڤ واز له سواڵكردن بهێنێت.\nسواڵكردنی به كۆمه‌ڵ له‌و وه‌ڵاته بێگومان ده‌رهاویشته‌ی شه‌ڕی ناوخۆیه.\nئه‌و یاریزانه كه‌مئه‌ندامه‌ی تۆپی پێ به‌رده‌وام له‌سه‌ر ته‌له‌فۆنه‌كه‌ی گوێ له گۆرانییه‌كی گۆرانبێژی جامایكایی “ده‌ماركۆ” ده‌گرێت به ناوی “من ژیانی خۆمم خۆشده‌وێت”..\nPrevious نەوتراوەکان …. عەبدوڵا مەحمود\nNext گوناهی عه‌لمانییه‌ت نییه


سوودەکانی بەفیڕۆدانی کات!\n4/10/2020 05:32 PM\nزۆرینەی مرۆڤەکان حەز دەکەن شەو و رۆژ لە 24 کاتژمێر زیاتر بوایە بۆ ئەوەی زیاتر کار بکەن. بەڵام ئەو شتەی وا ئەوان نازانن ئەوەیە کە کاری لەڕادەبەدەر لەوانەیە کاریگەریی پێچەوانەی لەسەر تواناییەکانی مرۆڤ هەبێت. لەدرێژەدا سەرنج دەدەینە کۆمەڵێک توێژینەوەی سەرنجڕاکێش کە باس لە سوودەکانی بەفیڕۆدانی کات دەکات.\nیەکێک لە باشترین رێگاکان بۆ تیپەڕاندنی کات، چێژبردنە لەم دەرفەتە لە سروشتدا. لەوانەیە تێگەیشتبێتن کە لە پاش ئەم ئەزموونە چەندە هەستێکی باشتان دەبێ و ئەم شتە بێ هۆ نییە. بە پێی توێژینەوەکان ئەو کاتەی کە لە ناو سروشتدان، واتە ئەو ئەو کاتەی کە تەنیا چێژ لە خۆتان دەبەن، بیر لە کار و داهات ناکەنەوە، چالاکیی فیزیکیتان نییە و لەگەڵ کەس نادوێن و ئەوەش هەستی ژیان و شادیتان پێ دەبەخشێت.\nئامانجەکانتان بیر دێنێتەوە\nکاتێک بەردەوام سەقاڵی ئەنجامی کارە جۆراوجۆرەکانن، تەنانەت دەرفەتی ئەوەتان نییە کە ساتێک دەست لە کار هەڵگرن و بیر لە ژیان بکەنەوە، بۆ ئەوەی بزانن بەشوێن چییەوەن. بەڵام توێژینەوەکان دەریانخستووە بوونی ئەو کاتانەی کە تەرخانی دەکەن بۆ ئەوە کارانەی کە حەزتان لێیەتی و نەک ئەو کارانەی "دەبێ" ئەنجامی بدەن، ورەی زیاترتان پێ دەبەخشێت و دەبێتە هۆی ئەوەی بیر لە ئامانجەکانتان بکەنەوە.\nمێشک پشوو دەدات\nبەپێی توێژینەوەکان، پشوودان کاریگەرییەکی زۆری لەسەر تواناییەکانی ئێمە هەیە. بوونی کاتی بێکاری ئەو دەرفەتە بە ئێمە دەدات کە بیر لە کارەکانی خۆمان بکەینەوە و پاشان کردەوەکانمان بەرەو باشی بڕۆن. کەوابوو هەمیشە کات بۆ پشوودان تەرخان بکەن چونکە مێشکتان پێویستی بە پشوودان هەیە.


زایینی: ١١-٠٢-٢٠١٨ - هەتاوی: ١٣٩٦/١١/٢٢ - ١٠:١٧ تاران قه‌باره‌ی فۆنت:\nکوردستان میدیا: یەکێک لە هەواڵنێرانی ئاژانسی هەواڵی موکریان بە هۆی گوشاری هێزە ئەمنییەتییەکانی ڕێژیمی ئیسلامیی ئێران بە ناچاری زێدی خۆی بە جێهشت.\nئاژانسی هەواڵدەریی کوردپا لە ڕاپۆرتێکدا بڵاوی کردووەتەوە کە "نیشتمان ئەسعەدی"، تەمەن ٣٣ ساڵ و هەواڵنێری ئاژانسی هەواڵی موکریان، لەژێر گوشاری هێزە ئەمنییەتییەکانی ڕێژیمی ئێران ڕووی لە یەکێک لە وڵاتانی دراوسێی ئێران کردووە.\nئەو هەواڵنێرە کوردە لە وتووێژێکدا لەگەڵ ئاژانسی کوردپا وێڕای پشتڕاست کردنەوەی ئەو هەواڵە ڕایگەیاندووە: "چەند جارێک بە هۆی چالاکیی مەدەنی و هەواڵنێرییەوە بۆ ئیدارەی ئیتلاعاتی شاری مەهاباد بانگهێشت کراوه و دوایین جار لە چوون بۆ ئێداری ئیتلاعات خۆی بواردووە".\nنیشتمان ئەسعەدی هەروەها گوتوویەتی: "بە پێچەوانەی داواکاریی ئیدارەی ئیتلاعاتی شاری مەهاباد، لە چوون بۆ ئەو ئیدارەیە خۆی بواردووە و هەروەها دووپاتی کردووەتەوە کە بەبێ حوکمی قەزایی، سەردانی ئەو ناوەندە حکوومەتییەم نەکردووە".\nئیدارەی ئیتلاعاتی شاری مەهاباد ڕێکەوتی ٥ی ڕێبەندانی ١٣٩٦ی هەتاوی، لە پەیوەندییەکی تەلەفۆنیدا بۆ جاری دووهەم داوای لە نیشتمان ئەسعەدی کردبوو که بە مەبەستی لێپێچینەوە سەردانی ئەم ئیدارەیە بکات؛ بەپێچەوانەی ویستی ئەم دەزگا ئەمنییەتییەی ڕێژیم، نیشتمان ئەسعەدی ئەم داوایەی ئیدارەی ئیتلاعاتی ڕەت کردبۆوە و پێداگری کردبوو لە سەر نەچوونی بۆ ئیتلاعات.\nنیشتمان ئەسعەدی لەدایکبووی شاری نەغەدە و نیشتەجێی شاری مەهاباد لە ڕۆژهەڵاتی کوردستان بوو؛ ناوبراو، لە بوارەکانی مافی مرۆڤ و مافی ژنان چالاک بووە و زیاتر لە یەک ساڵە وەکوو پەیامنێری ئاژانسی هەواڵدەریی موکریان چالاکی دەکات.


زانایان: دایناسۆرەکانی ئەرجەنتین سوودیان لە باڵەکانیان وەرنەگرتووە\nی مانگی حه‌وت ١٨, ٢٠١٦\nدۆزینه‌وه‌یه‌کی نوێ ده‌ڵێت دایناسۆره گۆشتخۆره‌کان ئه‌وانه‌ی 90 ملێۆن ساڵ له‌مه‌وبه‌ر له ئه‌رجه‌نتین ژیابوون ڕاوچیـیەکی دڕندەبوون و باڵەکانیان سوودێـکی ئەوتۆی بۆیان نەبووە و تەنانەت بۆ گرتنی نێچیرەکانیشیان بەکاریان نەهێناون.\nزاناکان ده‌ڵێن له‌ب اکووری پاتاگۆنا Patagonia له وڵاتی ئه‌رجه‌نتین، پاشماوه‌ی به‌به‌ردبووی دایناسۆری دوو پێیان دۆزیوه‌ته‌وه له جۆری (گوالیجۆ شه‌نیا) Gualicho shinyae که درێژیه‌که‌ی گه‌شتوه‌ته 8 مه‌تر، باڵی بچووکی هه‌بوه و درێژیی ته‌نها 60 سانتیمه‌تر بوه.\nبه‌به‌ردبووی گوالیجۆ له پارێزگای رێۆدیجانیرۆ له ئه‌رجه‌نتین دۆزراوه‌ته‌وه، یه‌کێک بووه له جۆری دایناسۆره دڕنده‌کانی له‌سه‌ر دوو پێ ڕه‌ویان کردوه و گه‌وره‌ترین بوون. وه‌ک زاناکان ده‌ڵین، ئه‌وه‌ی سه‌رنج ڕاکێشه له‌میانه‌ی ملێۆنه‌ها ساڵی په‌ره‌سه‌ندنی ئه‌م گیاندارانه جه‌سته‌یان و سه‌ریان گه‌وره بوه، به‌ڵام باڵیان به‌بچووکی ماوه‌ته‌وه و کاری ئه‌وتوۆی نه‌بوه.\nزانای پاشماوه به‌به‌ردبوه‌کان پیته‌ر ماکۆڤسکی له مۆزه‌خانه‌ی فیڵد Field Museum له‌شیکاگۆ ده‌ڵیت، بوونی دوو په‌نجه له‌باڵێکی کوورتدا ته‌نها له‌جۆری Tyrannosaurs هه‌بوه له‌وانه‌ش T. rex (تیرێکس) که‌هه‌مان شێوه‌یان هه‌بوه.\nماکۆڤسکی ده‌شڵێت ئه‌مجۆره به‌چیا په‌ره‌ی سه‌ندوه و له‌گه‌ڵ تایرانۆسۆردا ڕه‌چه‌ڵه‌کی هاوبه‌شیان نه‌بوه و دوو گروپی جیاواز بوون.\nتوێژینه‌وه‌یه‌ک له‌سه‌ر ته‌قینه‌وه‌ی ئه‌ستێره‌کان بۆ تیگه‌یشتن له ژیانی ڕابردوو له‌سه‌ر زه‌وه‌ی.\nزاناکان زانیاریان هه‌یه دوو له ئه‌ستێره گه‌وره‌کان 300 ساڵی تیشک دوور له زه‌ویه‌وه 10 ملیۆن ساڵ له‌مه‌وبه‌ر ته‌قیونه‌ته‌وه، یه‌که‌م له‌نێوان 8.7 بۆ 6.5 ملیۆن ساڵی خایاندوه و دووهه‌م دوای نزیکه‌ی 3 ملیۆن ساڵ، ئه‌و ده‌مه‌ی شیرەداره گه‌وره‌کان له‌سه‌ر زه‌وی ژیاون، وه‌ک مامووس Mastodons و ورچه ته‌مبه‌ڵه‌کان Ground sloths ورچ و باوباپیرانی مرۆڤ. له‌و سه‌روه‌خته‌دا، زه‌وی به گۆڕانکاری سه‌ره‌کی جیۆلۆجی و ژینگه‌دا تێپه‌ڕیوه. ته‌نانه‌ت هه‌ندێک حاڵه‌تی تێجوونی جۆره‌کانی تێدابوه.\nزاناکان له مێژه پرسیار له باره‌ی کاریگه‌ری ئه‌و ته‌قینه‌وانه‌و ڕۆڵیان له‌سه‌ر گۆڕانکاری له‌زه‌ویدا ده‌که‌ن.\nزانای فیزیا برایان تۆماس له زانکۆی واشبۆرن Washburn University له کینساس له هه‌وڵێکدا بۆ تێگه‌یشتن له‌و گۆڕانکاریانه مۆدێلێکی هاوشێوه‌ی سووپه‌ر نۆڤای Supernova دروست کردوه.\nسووپه‌ر نۆڤا ته‌قینه‌وه‌ی ئه‌ستێره‌یه‌کی مردوی گه‌وره‌یه. ئه‌م ته‌قینه‌وه‌انه له‌نیوان ئه‌ستێره‌کاندا ته‌نها پرژبوونه‌وه‌ی تیشک به‌هه‌موو ئاڕاسته‌کاندا نیه، به‌ڵکو بڵاوبوونه‌وه‌ی وزه‌یه‌کی گه‌وره‌یه وه‌ک تیشکی گاما Gamma و ته‌نی گه‌وره. له‌وانیه ئه‌م پارچانه‌ی واڵایی زیان به ژینگه‌ی هه‌ساره‌کان و شێوه‌ی ژیان بگه‌یەنێت و کاریگه‌ری له‌سه‌ریان هه‌بێت.\nتۆماس و هاوڕێکانی ده‌ڵێن پێده‌چێت تیشکی یه‌که‌م له‌ئاکامی ته‌قینه‌وه‌که گه‌شتبێته زه‌وی، خۆشبه‌ختانه مه‌ترسی تیشکی گاما له‌و کاته‌دا تاڕاده‌یه‌ک بۆ شێوه‌کانی ژیانی زه‌وی لاوازبوه. به‌ڵام تیشکی بینراو وه‌ک دره‌وشه‌دانه‌وه‌ی تیشکی مانگ بوه و بۆ چه‌ند هه‌فته‌یه‌ک به‌وشیوه‌یه ماوه‌ته‌وه.\nله‌سه‌ر بنه‌مای توێژینه‌وه‌ی پیسبوونی تیشک Pollution تۆماس بۆده‌نگی ئه‌مریکا ڕوونده‌کاته‌وه و له‌مباره‌یه‌وه ده‌ڵێت، "بینیمان ئه‌و تیشکه‌ی له‌سووپه‌رنۆڤاوه که‌وتوه‌ته‌وه، له‌وانه‌یه کاریگه‌ری که‌می هه‌بووبێت، به‌ڵام کاریگه‌ری گه‌وره‌ی نه‌بوه". له‌وانیه کاریگه‌ری له‌سه‌ر خه‌و وڕاوکردنی شه‌وانه‌ی گیان له‌به‌ره‌کان بۆ کاتیی هه‌بووبێت.\nهه‌روه‌ها ده‌ڵێت "له میانه‌ی 20 هه‌زار ساڵدا هه‌وره‌برووسکه به شێوه‌یه‌کی له‌به‌رچاو زیادیکردوه". به‌ڵام تۆماس دڵنیانیه له کاریگه‌ری ئه‌م ڕووداوه له‌سه‌ر ژینگه‌و که‌ش و هه‌وا، ئه‌مه‌ش له داهاتوودا توێژینه‌وه‌ی له‌سه‌ر ده‌که‌ن.\nپه‌یڕه‌وکردنی سیسته‌مه‌ی خواردنی سه‌رکه‌وتوو له‌وانه‌یه په‌یوه‌ندی به‌جیناتی تایبه‌تی که‌سه‌کانه‌وه هه‌بێت.\nتوێژینه‌وه‌ی له‌به‌رچاو له‌سه‌ر سیستمه‌ی خواردنی Diet (nutrition) و په‌یوه‌ندی به ته‌ندروستی باشه‌وه ده‌کرێت. به‌ڵام دوا توێژینه‌وه سیسته‌می خواردنی ده‌ریای ناوه‌ڕاست و سیسته‌می خۆراکی کایربۆهیدراتی که‌م و سیسته‌مه‌ی خۆراکی ژاپۆن وه‌ک دوا مۆده ناوده‌بات و ده‌ڵێت جیناتی بۆماوه‌ی مرۆڤ ڕۆڵی گه‌وره‌ی له ده‌ستنیشانکردنی سیسته‌مه‌ی خۆراکی تایبه‌ت به‌که‌سه‌کان هه‌یه.\nزاناکان له‌م تووێژینه‌وه‌یه‌دا چوار گرووپ مشکیان به‌کار هێناوه به‌تایبه‌تی بۆ ئه‌م مه‌به‌سته له‌دایکبوون، له ڕووی جیناته‌وه جیاوزیان هه‌بوه.\nبۆیان ده‌رکه‌وتوه هه‌ندێک خۆراک بۆته هۆی له‌ده‌ستدانی کێش لای هه‌ندێکیان، به‌ڵام له‌ڕووی خراپبوونی ته‌ندروستیه‌وه کێشه‌یان بۆ دروست نه‌بوه وه‌ک به‌شێکی‌دیکه‌یان.\nله‌سه‌ر بنه‌مای ئه‌م تاقیکردنه‌وه‌یه زانای زانستی جینات ولیام بارینگتن له زانکۆی کارۆلاینای باکور North Carolina State University به‌شدار له‌توێژینه‌وه‌که‌دا ده‌ڵێت " ئه‌وه‌ی به‌ده‌ستمان که‌وت سه‌رسوورهێنه‌ر بوو، ئه‌م سیسته‌می خۆراکه کاریگه‌ری خراپی له‌سه‌ر ته‌ندروستی ته‌نها یه‌ک جۆر مشک هه‌بوو .\nبه‌رنامه‌ی زانست و ته‌که‌نه‌لۆجیا 7-17-2016


ھەر ھێزێکی سیاسیی، ئازادە لە شێوازی حزبایەتی و ئاراستەی سیاسەتکردن و مامەڵە و ڕێککەوتنەکانی لەگەڵ ئەوانی دیکە .\nئێمە بۆیە چەند ھێزێکی جیاوازین لە قەوارەی سیاسییدا، دیارە جیاوازیشین لە دید و دونیابینی و ئایدیا و .. ھتد.\nبۆیە زۆر ئاساییە کە ھەریەکەشمان سیاسەتی جیاواز و بڕیاری جیاوازمان ھەبێ گرنگ ئەوەیە ھەر بڕیارێک بدەین، بەرژەوەندی خەڵکی کوردستان و ئەو مەبادیئە ئینسانییانە لەبیر نەکەین کە بۆی دروستبووین و کارمان بۆ کردووە !\nنە ئێمەمانان وەک ھێزی سیاسیی، نە خەڵکی کوردستانیش، کەسمان تاقەت و حەوسەڵەی ناکۆکیی و دژایەتیی و شەڕە قسەمان نیە، ئەگەر دەرفەت ھەبێ بۆ ڕەخنە لە ئەدای خراپی ٢٨ ساڵی حوکمڕانیی ھەرێمی کوردستان کە دوو حزب لێی بەرپرسن، چی مەعقولە ھێزەکانی تر لەسەر ئەوەی لە ھەنگاوێکدا لەوانی تر جیاوازترە، بکەونە شەڕە قسە و لەولاشەوە ئیعلامی دابەستە و سێبەری ئەملاولا خەریکی خۆشکردنی فیتنە و ناکۆکیی و شەڕە قسەی نێوانیان بێت ؟!\nئێمە وەک کۆمەڵی ئیسلامیی کوردستان، لە بزوتنەوەی گۆڕان، لە یەکگرتووی ئیسلامیی، لەوانی تریش جیاوازن ئەوانیش لە ئێمە جیاوازن، بەڵام ھونەر لە مامەڵەکردن و ھاوڕێیەتی و پێکەوەییدایە بەو جیوازییانەوە .\nجا ئەمە ئەکرێ ھەرکاممان جیاوازبووین، یان بڕیارێکی جیماندا ئیتر ئەوانی تر بکەونە گیانی و لە پشتی دەیان پەیجی ساختەوە کەسایەتیی سیاسیی و مەعنەوی بشکێنن ؟!\nلە ڕاستیدا ئەمە ڕەفتارێکی قێزەونە و ئێمەمانان نابێ چاولێکەری ئەتوار و ڕەفتاری لەوجۆرە بین، لەبری ئەوە ھەمووان پشتی یەکتر بگرین لەپێناو ئەو ئامانجانەی ساڵانێکە دەستی یەکتریمان لە پێناویدا ناوەتە دەستی یەک .\nڕونتر بڵێم; گۆڕان ھێزێکی سیاسیی سەربەخۆیە خۆیان بەرپرسن لەو بڕیار و قەناعەتە سیاسییانەی ھەیانە، تەمەننا دەکەین ڕێکەوتن و چوونە حکومەتیان بەخێر و خۆشیی بۆ خەڵک تەواو بێت و ئەوانیش و پارتیش عیبرەتیان لە ناکۆکیی و ھەڵەکانی ڕابردوویان وەرگرتبێ .\nمەگەر خەڵکیش ھەر ئەمەی ناوێ ؟!\nلە کۆتاییدا ئێمە لانیکەم وەک کۆمەڵی ئیسلامیی کوردستان، خاوەنی دید و دونیابینی و ئەخلاق و مەبدەئی سیاسیی و ئبسلامیانەی خۆمانین، ھەروەک خەریکی کار و پرۆژە سیاسیی و ئیسلامییانەی خۆشمانین، نە دەبینە بەشێک لە ناکۆکی و شکاندنی بەرامبەرەکانمان، نە جیاوازبوونیش بە تاوان و ھەڵە دەزانین، لەو چەندین ساڵەشی کاری ھاوبەشمان کردووە، بایی ئەوەندە لەیەک تێگەیشتووین کە ڕێزی یەک بگرین !\n4/1/2019 6:14:07 AM\n← مەگەر خەڵکیش هەر ئەمەی ناوێ ؟!


نوێترین بەرهەمی "عەزیز وەلیانی" چاپ و بڵاو کرایەوە\nتاريخ: ۱۳۹۸ چهارشنبه ۱۸ ارديبهشت ساعت ۱۲:۴۷ بازدید: 994 نظرات: 2 کد مطلب: 10948\nبە پێی ڕاپۆرتی پێگەی هەواڵی هاژه، نوێترین بەرهەمی نووسەری بەتوانا "عەزیز وەلیانی" بە ناوی تاسەی قەڵەم لە لایەن ناوەندی نەشری ژیر بڵاو کرایەوە.\n"تاسەی قەڵەم" کە لەخۆگری کۆمەڵە وتارەکانی ئەم نووسەرەیە لە سایزی وەزیری و لە ٦٥٦ لاپەڕەدا لە چاپ دراوە.\nناوەندەکانی فرۆش و بڵاو کردنەوە تاسەی قەڵەم بریتین لە:\nمەهاباد، کتێب‌فرۆشی گزینگ، شەقامی سەلاحەددینی ڕۆژاوا، ڕووبەڕوی بانکی میللی\nسەقز، کتێب‌فرۆشی خانی _ نەشری گوتار\nلە پشت بەرگی ئەم کتێبەدا نووسەرە دەڵێ:\n"لە مەڵبەندێکی ئەوتۆدا قەڵەم چۆن بسەکنێ کە لووزەوی فرمێسکی چارەڕەشان بەری سووتانی دڵ ناگرێ؟ قەڵەم جۆن لە نووسین بوەستێ کە هاوار بۆ نان و ژیان لە بن باڕستی ڕنووان دەخنکێ؟ قەڵەم چۆن ڕۆبندرێ کە مەنجەنیقی مەینەت و بێ‌بەشی و... گەنج و لاوانی وڵات تاو دەدا کە ڕا کەن بەرەو هەندەران، بەرەو چارەنووسی نادیار، دە جا، قەڵەم! بە نووکی بە بڕشت کێوی غەم و پەژارە تێک‌ڕمێنە و پێ بنێ هەرێمی هەراوی هیوا و هومێد بۆ نەخشاندنی کۆشکی تاسە و ئاواتە پیرۆزەکانت. سەرلەنوێ، دیسان بنووسەوە بۆ نەمانی شەڕ، بۆ نەمانی دەرد و میحنەت، بۆ یەک بوون و ڕێز لە کەڕامەتی ئینسان. بنووسە بۆ هەورەکان. بە خوڕ ببارێنن، با لە جێی گۆلاوە شلوێ و لیخنەکان، جاڕەگوڵی سەربەستی بڕوێن. بنووسە لە پێناو تاسەی وڵاتێکی پڕ شکۆ و ئاوەدان. بنووسە پیرۆزبایی لە بەهارێکی هەتاهەتایی..."\nشیاوی ئاماژەیە بەرهەمێکی‌تر لەم نووسندەیە ئامادەی چاپه بە ناوی"پرتوی از دیدار کهن" (تحقیقی در مبانی ادبیات فولکلور کوردی) کە ١٠ بەش لەخۆ دەگرێ.\nعەزیز وەلیانی لە مانگی ڕەشەمەی ساڵی ١٣٣٤ هەتاوی لە گەڕەکی "ئەرمەنیان"ی مەهاباد لە بنەماڵەیەکی پڕ عایلە چاوی بە دنیا پشکوت. خوێندنی سەرەتایی و ناوەندی هەر لەم شارە تێپەڕ کردووە. ساڵی ١٣٥٥هـ بۆ خوێندن لە زانستگای ڕاهێنانی مامۆستا، دەچتە شاری ورمێ. ساڵی ٥٧ی هەتاوی هەر لەم شوێنە شەهادەی بان‌دیپلۆم لە لقی زانستە ئەزموونییەکان (علوم تجربی) وەردەگرێ و قوتابخانەکانی مام‌ناوەندی (راهنمایی) دەرس دەڵێتەوە.\nساڵی ٥٩ی هەتاوی لە لایان ئیدارەوە، قوتابخانەی ئاوایی ئیندرقاشی بەردەکەوێ و پاش نیوەڕۆکان بە هاندان و ڕێنوێنی مامۆستا قزڵجی، وانەی ڕێنوسی کوردی (نووسین و خوێندنەوە) دەڵێتەوە.\nدووەم ئەزمونی خۆی بە وەرگێڕانی "جامعە و تولید" تاقی دەکاتەوە کە بەداخەوە نوسخەی دەست‌نووسەکەی بەر لەوەی ڕووی چاپ بە خۆیەوە ببینێ تێدادەچێ و دەفەوتێ.\nلە ساڵەکانی حەفتادا بە وەرگێڕانی چەند کورتەچیرۆک و نووسینی چەند وتار لە مەڕ ئەدەبی فۆلکلۆری کوردی و... هاوکاری خۆی لەگەڵ گۆڤاری سروە درێژە پێدەدا.\nهەر لە سەرەتای چاپ و بڵاوبوونەوەی یەکەم ژمارەی گۆڤاری مەهاباد لە خاکەلێوەی ساڵی ١٣٨٠ی هەتاوی‌دا بە نووسینی وتاری فەرهەنگی، کۆمەڵایەتی هاوکاری ئەم گۆڤارەی کردووە. لە ژمارەی ٢٥ڕا تا ئێستاشی لەگەڵ (ژمارەی ٢٠٧) وەک ئەندامی دەستەی نووسەرانی گۆڤار چالاکی نواندووە. وەک خۆی دەڵێ لە سایەی ڕێنوێنی مامۆستایانی بلیمەتی ئەم ناوەندە، گەلێ ئەزمونی وەسەریەک ناون و ئێستاش وەک قوتابییەک دەڕوانێتە بەستێنی هەراوی فێربوون و تێگەیشتن.\nژیلەمۆ وەک یەکەم کتێبی چاپکراوی نووسەر بە ئەژمار دێ، هەروەها ساڵی 1396 کتێبی "کارەساتێکی مێژوویی" ڕووی چاپی بەخۆیەوە دی. نێوەرۆکی کتێبی ناوبراو، هەوڵێک بوو لە پێناو بزر نەبوونی جینایەتێکی سامناک لە سیاچاڵی مێژوودا. لە جۆزەردانی ١٣٩٧ چاپی دووەمی ئەم بەرهەمە بە ڕووبەرگ و دیزاینی جیاواز لە لایەن نەشری گوتار چاپ و بڵاو کرایەوە.\nبرچسب ها: ئەرمەنیان, عەزیز وەلیانی, نوێترین بەرهەم, هاژه\nمەسعوود سەعیدی ۱۳۹۸/۲/۱۸\nھەنگاوی مامۆستا لە ڕێگەی خزمەت ھەر بەرز بێت . ھیوام لەش ساخی و تەمەندرێژی کاک عەزیزی خۆشەویستە


KHABAT media - مامۆستا عەزیز محەمەد سكرتێری پێشووی حیزبی شیوعی كوردستان كۆچی دوایی كرد\nمامۆستا عەزیز محەمەد سكرتێری پێشووی حیزبی شیوعی كوردستان كۆچی دوایی كرد\nمێژووی ناردن : Wednesday, May 31 @ 18:18:38 UTC\nدوانیوەڕۆی ئەمڕۆ چوارشەممە 10ی جۆزەردانی 1396، بەرامبەر بە 31مەی 2017، عەزیز محەممەد سکرتێری پێشووتری حیزبی شیوعی و كەسایەتی دیاری كوردستانی عێراق لە شاری هەولێر ماڵئاوایی لە ژیان کرد.\nئەبوو تارا ئەندامی دەفتەری سیاسی حیزبی شیوعی هەواڵی كۆچی دوایی ئەو سیاسەتمەدارە كوردەی راگەیاند. مامۆستا عەزیز محەممەد، لە ١ی تەمووزی ساڵی ١٩٢٤ی زایینی لە "بێرکۆت" لە دایکبووە و لە دەیەی ٤٠ی زایینی سەدەی ڕابردوو....\n، ڕووی لە کاری سیاسی کردووە. ئەبوو تارا ڕایگەیاند: عەزیز محەمەد ماوەی چەند مانگێک نەخۆش بووە و باری تەندروستی جێگیر نەبووە. عەزیز محەممەد پاش ئازاد بوونی لە زیندان، لە ساڵی ١٩٦٤ی زایینی دەبێتە سکرتێری حیزبی شیوعی و بۆ ماوەی ٢٩ ساڵ سکرتێری ئەو حیزبە دەبێت.\nناوبراو لەو ساڵانەدا دەبێتە ئەندامی حیزبی هیوا کە لە ساڵی ١٩٣٩ی زایینی دامەزرابوو و دواتر لە ساڵی ١٩٤٨ی زایینی دەستبەسەر دەکرێت و هەتا شۆڕشی ١٤ی گەڵاوێژی ساڵی ١٩٥٨ی زایینی لە زیندان دەبێت. ئەو كەسایەتیە كوردە چەندین خەڵاتی رێز لێنانی جیهانی و كوردستانی پێ بەخشراوە.


كارزان محەمەد لەوبارەیەوە ده‌ڵێت “لەماوەی سەرقاڵبوونم بەگەڕان بۆ بەرهەمە بزرەكانی كوردناسان، ئەلبومێكی ناوازەی هونەرمەند (ئارچیماندرایت كۆمیتاس)م دەستكەوت كە (13) نۆتەی میوزیكی كوردی لەخۆگرتووەو ساڵی (1903ز) لە مۆسكۆ چاپ كراوە.”\nلەگەڵ ھەژماركردنی ”لەدویگ ڤان بیتھۆڤن” بە یەكێك لە بونیادنەر و پایەكانی موزیك؛ ئەوەمان لەبیر كردووە كە ئەم موزیكژه‌نه، بە كۆمەڵێك ئاوازدانەر و موزیكژەنی شارەزا و لێھاتوو دەوره دراوە، كە ھەریەكەیان لەپێناو گوێگرەكانیاندا لە كێبڕكێدان. وەك دەزانین؛ بتھۆڤن یەكێك بووە\nموژگان عەزيمى گۆرانيبێژ و نيگاركێشى ناسراوى ئەفغانى، ڕۆژى ٥ى ئەيلوولى ساڵى ١٩٩٣ له شارى مەشهەدى وڵاتى ئێران لەدايك بووە. ماڵباتەكەى ئەو بە ڕەچەڵەك تاجيكين و سەر بە ويلايەتى هيراتى ئەفغانستانە. ماڵباتەكەى موژگان لە دواى شەڕە ناوخۆييەكانى وڵاتى ئەفغانستان\nئه‌مڕۆ ٨\_٢\_٢٠٢١ ماڵی موزیك یه‌كه‌م كۆبوونه‌وه‌ی خۆیان له‌نێوان ژه‌نیاران و بۆردی گشتی ئۆركێسترای ماڵی موزیك له هۆڵی یه‌ڵماز گیونه‌ی له مۆزه‌خانه‌ی ئه‌منه‌سووره‌كه ئه‌نجامدا. تێیدا باس له لایه‌نه كارگێڕی و ئیتیكییه‌كانی ئۆركێستراكه كرا.\nپێشبڕکێی نێودەوڵەتی بۆ ئاوازدانەر و ستراننوسە گەنجەکان کە لە شاری كازان دەستیپێکردوە، تایبەت کراوە بە نەوەدهەمین ساڵیادی گەورە ئاوازدانەری سەردەمی هاوچەرخ سۆفیا گوبیدولینا. ئەم پێشبڕکێیە کراوەیە بۆ ئاوازدانەران و ستراننووسانی سەرانسەری جیهان…\nپێشتر 1 2 3 4 5 … 20 دواتر


لاوێکی بۆکانی کە لەکاتی ئەنجامی تاوان تەمەنی ژێر ١٨ ساڵ بووە، لەسێدارە درا\n16:57 - 2 March 2020\nهەنگاو: ئەو لاوە کوردەی کە ڕؤژی یەکشەممە لە بەندیخانەی ناوەندیی ئورمیە بە تۆمەتی کوشتنی ئەنقەست لەسێدارە درا، لەکاتێکدا تەمەنی ١٧ سال بووە تووشی تاوان بووە و لەلایەن دەزگای دادوەریی ئێرانەوە حوکمی سێدارەی بە سەردا سەپاوە.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، ئەمیر مەحموود پوور، کە لەتەمەنی ٢٤ ساڵان لە بەندیخانەی ناوەندیی ئورمیە لەسێدارە درا، لەکاتی دەستبەسەر کران تەمەنی ژیر ١٨ ساڵ بووە.\nیەکێک لە نزیکانی ناوبراو وێڕای پشتڕاستکردنەوەی ئەو زانیاریانە بۆ هەنگاو ڕایگەیاند کە ئەمیر لە مانگی پووشپەڕی ساڵی ١٣٩٢ی (هەتاوی ٢٧١٤ی زایینی) بە تۆمەتی کوشتنی باوکی و زڕدایکی دەستبەسەر کراوە و لەلایەن دەزگای دادوەریی حکوومەتی ئێرانەوە حوکمی سێدارەی بە سەردا سەپاوە.\nئەمیر مەحموودپوور ڕۆژی یەکشەممە ١١ی ڕەشەممەی ٩٨ (١ی مارسی ٢٠٢٠) لە بەندیخانەی ناوەندی ئورمیە لەسێدارە درا. ناوبراو لەماوەی شەش ساڵی ڕابردوودا لە بەندی لاوانی ئەو بەندیخانەیە ڕاگیرابوو.\nسەپاندنی حوکمی سێدارە و جێبەجێ کردنی بە سەر مێرمنداڵاندا لە ئیران لە کاتێکدایە کە ماوەی ٢٦ ساڵە ئێران جاڕنامەی ڕێکخراوی نەتەوە یەکگرتووەکانی لەوپەیوەندییەدا واژۆ کردووە کە بەپێی ئەو جاڕنامەیە سەپاندنی حومی سێدارە و بەندکرانی هەتاهەتایی بە سەر مێرمنداڵاندا نایاساییە.


دووەم پاشایان 11 KSS - Matouš 11 SNC | Biblica América Latina\nدووەم پاشایان 11 KSS - Matouš 11 SNC\n1کاتێک عەتەلیای دایکی ئەحەزیاش کە بینی کوڕەکەی مردووە، هەستا و هەموو ڕەچەڵەکی شاهانەی لەناوبرد. 2 بەڵام یەهۆشەڤەعی کچی یەهۆرام پاشا و خوشکی ئەحەزیا، یۆئاشی کوڕی ئەحەزیای برد و ڕفاندی پێش کوشتنی شازادەکان. ئەو و دایەنەکەی لە ژووری نوستن دانا بۆ ئەوەی لە عەتەلیا بیشارێتەوە، جا یۆئاش نەکوژرا. 3 ماوەی شەش ساڵ لەگەڵ دایەنەکە بە نهێنی لە پەرستگای یەزدان بوو، عەتەلیاش شاژنی خاکەکە بوو.\n4 لە ساڵی حەوتەم یەهۆیاداع ناردی بەدوای فەرماندەی یەکەی سەدان، پاسەوانەکان و پاسەوانە تایبەتەکان، هێنانی بۆ لای خۆی لە پەرستگای یەزدان، پەیمانێکی لەگەڵدا بەستن، لە پەرستگای یەزدان سوێندی دان و کوڕەکەی پاشای پیشان دان. 5 ئینجا فەرمانی پێ کردن و گوتی: «ئەمە ئەو کارەیە کە ئێوە دەیکەن، ئێوە کە بە سێ تیپ لە ڕۆژی شەممە دەست بە پاسەوانی دەکەن، سێیەکتان لە کۆشکی شاهانە، 6 سێیەکیش لە دەروازەی سوڕ و سێیەکیش لە دەروازەکەی پشت پاسەوانە تایبەتەکان، کە بە نۆرە پاسەوانی پەرستگاکە دەکەن. 7 ئێوەش کە لەناو ئەو دوو تیپەی دیکە کە بە ئاسایی لە ڕۆژی شەممە ئەرکی پاسەوانیێتییان لە ئەستۆ نییە، پێویستە هەر هەمووتان لە پێناوی پاشا پاسەوانیێتی پەرستگای یەزدان بکەن. 8 چواردەوری پاشا بگرن، هەرکەسە و چەکەکەی لە دەست بێت، ئەوەی بێتە ناو ڕیزەکانتانەوە دەکوژرێت. لەگەڵ پاشا بن بۆ هەرکوێیەک بچێت.»\n9 فەرماندەکانی یەکەی سەدانیش ئەوەیان کرد کە یەهۆیاداعی کاهین فەرمانی پێ کردن. هەر یەکێک پیاوەکانی خۆی برد و هاتنە لای یەهۆیاداعی کاهین، ئەوانەی لە ڕۆژی شەممە لەسەر ئەرکەکانیانن و ئەوانەش کە لەسەر ئەرک نین. 10 کاهینەکەش ڕم و قەڵغانەکانی داودی پاشا کە لە پەرستگای یەزدان بوون دایە فەرماندەی یەکەی سەدان. 11 پاسەوانە تایبەتەکان هەریەکە چەک بە دەست لە دەوری پاشا ڕاوەستان، لە نزیک قوربانگا و پەرستگا، لەلای باشووری پەرستگاکەوە هەتا لای باکوور.\n12 ئینجا یەهۆیاداع کوڕەکەی پاشای هێنایە دەرەوە و تاجەکەی لەسەر سەری دانا، وێنەیەکی پەیمانەکەی دایێ و کردیانە پاشا. دەستنیشانیان کرد و چەپڵەیان بۆ لێدا و گوتیان: «بژی پاشا!»\n13 کاتێک عەتەلیا گوێی لە دەنگی پاسەوانە تایبەتەکان و خەڵکەکە بوو، هاتە لای ئەو خەڵکەی لە پەرستگای یەزدان بوون. 14 تەماشای کرد وا پاشا هەروەک چۆن نەریتە، لەلای کۆڵەکەکە ڕاوەستاوە، سەرکردەکان و کەڕەنا لێدەرەکان لەلای پاشان، هەموو گەلی خاکەکە دڵخۆشن و کەڕەنا لێ دەدەن. ئینجا عەتەلیا جلەکانی لەبەرخۆی دادڕی و هاواری کرد: «ناپاکییە! ناپاکییە!»\n15 یەهۆیاداعی کاهینیش فەرمانی بە فەرماندەی یەکەی سەدان و ئەفسەرانی لەشکر کرد و پێی گوتن: «بیبەنە دەرەوەی ڕیزەکان و ئەوەش کە بەدوای کەوت بە شمشێر بیکوژن.» چونکە پێشتر کاهینەکە گوتبووی، «نابێت لەناو پەرستگای یەزدان بکوژرێت.» 16 ئیتر گرتیان و لەسەر ڕێگای هاتنە ژوورەوەی ئەسپەکان بۆ کۆشکی پاشا کوژرا.\n17 یەهۆیاداعیش پەیمانی لەنێوان یەزدان لە لایەک و پاشا و گەل لە لایەکی دیکەوە بەست هەتا ببنە گەلی یەزدان، هەروەها لەنێوان پاشا و گەل. 18 ئینجا هەموو گەلی خاکەکە هاتنە ناو پەرستگای بەعل و تێکیاندا و قوربانگا و بتەکانیان بە تەواوەتی شکاند، مەتانی کاهینی بەعلیان لەبەردەم قوربانگاکان کوشت.\nیەهۆیاداعی کاهینیش چەند ئەفسەرێکی لەسەر پەرستگای یەزدان دانا. 19 پاشان فەرماندەی سەدان و پاسەوان و پاسەوانە تایبەتەکان و هەموو گەلی خاکەکەی برد و پاشایان لە پەرستگای یەزدانەوە هێنایە خوارەوە، بە ڕێگای دەروازەی پاسەوانە تایبەتەکاندا چوونە ژوورەوە بۆ کۆشکی پاشا، پاشاش چووە شوێنی خۆی و لەسەر تەختی پاشایەتی دانیشت. 20 هەموو گەلی خاکەکەش دڵخۆش بوون و شارەکە حەوایەوە، عەتەلیاشیان لە نزیک کۆشکی پاشا بە شمشێر کوشت.\n21 یۆئاش کە بوو بە پاشا، کوڕێکی حەوت ساڵان بوو.\nKSS : دووەم پاشایان 11


جیھانێن سەربخوە ھەنە. ئەو جیھان ب پێکھینان و ئاڤاکرنا خوە ژ ھەڤدوو جودا نە، بە‌لێ بە‌ردە‌وام پە‌یوە‌ندی دگە‌ل ھەڤدوو ھەنە ھەروە‌ک جیھانا سیاسەتێ، ئابۆرێ، سپۆرێ و…ھتد. ئەدەبیات Litteratura ژی بوویە جیھانەکا سە‌ربخوە و پە‌یوە‌ندییە‌کا خورت دگە‌ل ژیان و جیھانێ گرێدایە. ژیان بوویە پرسا ھەری گرینگ\nد ھندەک ژ وان جیھانان دە ب تایبە‌ت جیھانا فیلۆسۆفی و ئە‌دە‌بیاتێ. ل دە‌ستپێکێ، ل دەمێ بەری سوکراتی فیلۆسۆفییێ گرینگی ب خوە‌زا و پرسا ئافراندنێ ددا، بە‌لێ پشتی سوکراتی گرینگییێ ب مرۆڤی و چارەنڤیسێ وی ددت و نھا، پشتی کو ھندە‌ک بزاڤێن وە‌ک رێنسانس Renaissance، رە‌وشە‌نگە‌ری Enlightens، نووخوازی Modernism و پاشنووخازییێ Postmodernism ل رۆژئاڤا پە‌یدا بوویین، فیلۆسۆفی ژ ھەر سەردەمەک دی پتر گرینگییێ ب مرۆڤی ددت ھەتا وێ رادێ کو ئەو کرییە سە‌نترال. ئە‌و مرۆڤە بوو خوە‌دی ھێز و ئیرادە، بە‌ردە‌وام ھەول ددت زاتێ خوە ژ باندۆرا ھەر پێکھاتە‌ک دی ئازاد بکت. ئە‌و نە ب تنێ داخوازە‌ک بوو، بە‌لێ نە‌خشە‌رێک بوو، ریفلاکسیۆنا (ئینعیکاسا) وێ ل دۆرھێل و ژیانا رۆژانە دیاربوو. مرۆڤبوون ب خوە سابلیماسیۆنە (ئیرتیقائە). پرسا مرۆڤبوونێ شیا نڤیسکار و فیلۆسۆفان دگە‌ل خوە بلند بکت، ئە‌وان ژی شیان - ب مرۆڤبوونا خوە - مرۆڤان دگە‌ل خوە بلند بکن . دیسکۆرسا (خیتابا) مرۆڤبوونێ ژ ھەر دیسکۆرسە‌کا دی بوھادارترە، ب ئە‌قل و ئیرادە و ئەتیک (ئەخلاق) دبت دیسکۆرسە‌کا سیمپاتیک (ھەڤسۆز) و ل ھەر دە‌ور و زە‌مانی ھەڤسنگی، بوھا و پرە‌نسیپێن سە‌رە‌کە دپارێزت و جڤاکی دگە‌ل خوە بلند دکت. ب سایا نڤیسکار و فیلۆسۆفان، ھەر مرۆڤە‌ک خوە د وێ دیسکۆرسێ دە دبینت ب خوە ھەگە‌ر ل دوماھیکا دونیایێ ژی بت.


٤ کاریگەرییە نایابەکەی پرۆسپان: ١: شلکردنەوەی بەڵغەم | Prospan Arabia\nیەکێک لە بێزارکەرەکان لە ماوەی نەخۆشیدا هەستکردنە بە کەڵەکەبوونی بەڵغەمێکی زۆر سییەکاندا. بە خوێندنەوەی ئەمەی خوارەوە، تێدەگەیت بۆچی و چۆن ئەمە روودەدات و پرۆسپان چۆن یارمەتیدەرە لەم رووەوە.\nهەموو سیستمی هەناسەدان بە پەردەی بەڵغەم ریزکراوە. بەڵغەم چەندین ئەرکی بەسوودی لە لاشەدا هەیە، وەک پارێزگاریکردن لە تەڕیی رێڕەوی هەوا و پاراستنی سییەکانت لە ئاڵۆشەکان.\nکاتێک نەخۆشیت، لاشەت بەرهەمهێنانی بەڵغەم زیاد دەکات. کاتێک بەڵغەمەکە خەستترە، کەمتر بە قوڕگدا دەچێتە خوار. سەرئەنجام، لە سییەکان و قوڕگدا کۆدەبێتەوە و دەبێتە هۆی هەڵئاوسان و، لە دۆخە سەختەکاندا، دەبێتە هۆی کێشەی هەناسەدان و گەورەبوون. بەڵغەم لە هەندێک حاڵەتدا، بەسوودن بۆ گرتنی ئەو ئۆرگانیزمانەی دەبنە هۆی هه وكردن، دواتر دەرکردنیان. کەڵەکەبوونی بەڵغەم دەبێتە هۆی ئەوەی کە کۆکەی تەڕ لە لاشەتدا پەرە بسێنێت، کە یارمەتیدەرە لە لابردنی هەموو بەڵغەمە کەڵەکەبووەکان کە لە سینگت و سییەکانتدا گیریان خواردووە. لابردنی ئەم دەردانە زۆرەی بەڵغەم زۆر گرنگە، چونکە ئەگەر چارەسەر نەکرێت، دەبێتە هۆی هەوکردنی زیاتر و ژینگەیەکی لەبار بۆ گەشەی میکرۆب فەراهەم دەکات.\nپرۆسپان لێرەدا یارمەتیت دەدات. بە ئاسانکردنی فڕێدانی بەڵغەمەکە و وەستاندنی کۆکە، پرۆسپان وەڵامدانەوەی سیستمی بەرگریی سروشتیی لەشت باشتر دەکات، ئەمەیش چارەسەرێکی سەلامەت و کارامەیە بۆ هەموو ئەو کەسانەی بە دەست کۆکەی بەبەرهەم/تەڕەوە دەناڵێنن. بە کەمکردنەوەی خەستیی و چڕیی بەڵغەمەکە و رێگریکردن لە گواستنەوەی بۆ بەشی سەرەوەی رێڕەوەکانی هەوا، پرۆسپان یارمەتیی لابردنی بەڵغەم دەدات و وادەکات لاشەت بە ئاسانی فڕەی بداتە دەرەوە. ئەمە بە کاریگەریی پرۆسپان بۆ شلکردنەوی بەڵغەم ناسراوە، وە یەکێکە لە چوار کاریگەریەکەی پرۆسپان بۆ نەهێشتنی کۆکەی خۆت و خێزانەکەت.